Jika ini harga keadilan, saya terima – Doa Emilia di penjara

KAJANG: Emilia Hanafi, yang genap usianya ke-44 pada 30 Jun lalu, menyambut ulang tahun itu di dalam Penjara Wanita Kajang bersama wajah asing, tanpa kek, tanpa pelukan ibu bapa dan anak-anak yang amat dirinduinya.

Suasana yang tidak pernah diimpikan dalam kehidupannya yang sebelum ini dilimpah kemewahan dan kesenangan sebagai bekas isteri jutawan.

Mengambil iktibar kisah Nabi Ayub ketika diuji Allah apabila segala kekayaan ditarik, diuji lagi dengan penyakit kulit dihadapinya selama 18 tahun, baginda tidak mengeluh, tidak minta Allah sembuhkan kerana merasa malu dengan nikmat yang diberi selama 20 tahun sebelum ini.

Begitulah besar kesabaran Nabi Ayub kala diuji yang menjadi kekuatan kepada Emilia sepanjang menerima ujian yang membawanya ke sel penjara.

Emilia berkata, ujian terhadap Nabi Ayub lagi besar kehilangan segala-galanya tapi dihadapinya dengan tabah kerana yakin ujian itu tanda kasih sayang Allah padanya, jika kita rasa berat ada lagi yang berat ujiannya.

“Ketika hari ulang tahun kelahiran saya dalam sel penjara, saya berdoa moga Allah beri keadilan untuk semua, cukuplah apa saya lalui jangan ada lagi tertindas.

“Jika ini harganya untuk saya buka mata semua pihak, jika ini harganya untuk sebuah keadilan saya terima.

“Tuhan mahu saya bangkit lebih kuat lebih tabah lebih berani dari keperitan saya lalui, untuk teruskan perjuangan dan beri manfaat kepada orang lain, yang melalui sama seperti saya, saya tidak akan putus asa.

“Saya juga doa moga dipermudahkan, dibebas segera untuk jumpa anak-anak dan semoga anak tidak risau keadaan saya,” katanya kepada MEDIA VARIASI.

Beliau menceritakan pengalamannya menyambut ulang tahun dalam penjara yang pastinya pengalaman berharga buatnya.

“Saya dipindahkan dari Maktab Penjara ke blok Dahlia pada 30 Jun 2022, pusat kuarantin pandemik sebelum dimasukkan ke sel penjara sebenar.

“Ibarat ‘hadiah’ birthday saya, cikgu, warden dan Puan di blok Dahlia baik-baik sahaja dan dapat ikan goreng lebih sedikit.

“Mereka menyanyi lagu Happy Birthday kepada saya, di sana semua seperti keluarga.

“Di Dahlia, saya bersama tujuh penghuni pendatang asing, kes ‘kosong’ tiada permit masuk.

“Dalam tu ada katil tilam nipis, mandi bogel kerana tiada kain basahan,” katanya.

Emilia dibebaskan pada jam 9.30 pagi Jumaat, 1 Julai lalu diiringi oleh wakil Persatuan Pengguna Islam Malaysia (PPIM) dan meluahkan kepada wartawan MEDIA VARIASI yang beliau tidak malu digelar banduan, kerana masuk penjara atas ketidakadilan dan hati tenang kerana tahu dirinya tidak bersalah.

Beliau selesai menjalani hukuman penjara tujuh hari atas kesalahan ingkar perintah Mahkamah Tinggi Syariah Kuala Lumpur dengan menukar ganti tarikh lawatan anak dengan bekas suaminya.

Emiia membuat permohonan semakan kehakiman yang difailkannya bagi mencabar bidang kuasa Mahkamah Syariah Kuala Lumpur yang menjatuhi hukuman penjara tujuh hari terhadapnya dan kes itu masih berjalan.

Author

Tun Puteh Wanti

View all posts

View all posts


Kes bunuh penganggur: 7 suspek diserah kepada IPD Subang Jaya

KUALA LUMPUR: Siasatan kes bunuh seorang penganggur yang mayatnya ditemukan di Batu 14, Puchong, 6 September lalu, diteruskan dengan tujuh suspek diserahkan kepada Ibu Pejabat Polis Daerah (IPD) Subang Jaya.

Mereka sebelum ini direman oleh IPD Cheras bagi membantu siasatan kes culik mangsa, sehingga semalam.

Ketua Polis Daerah Cheras, Asisten Komisioner Zam Halim Jamaluddin berkata, pihaknya sudah menyerahkan semua suspek kepada IPD Subang Jaya untuk siasatan lanjut.

“Permohonan reman oleh IPD Subang Jaya akan dibuat hari ini,” katanya dalam kenyataan hari ini.

Pada 7 September lalu, Harian Metro melaporkan lelaki ditemukan mati di dalam sebuah kereta di Batu 14, Puchong.

Lelaki terbabit sebelum itu dipercayai dilarikan sekumpulan lelaki di kawasan Projek Perumahan Rakyat (PPR) Kampung Muhibbah di sini.

Mayat mangsa yang juga penganggur berusia 26 tahun, ditemukan di dalam Proton Gen2, 12.50 tengah malam di kawasan sebelah Stesen Minyak Petronas, Batu 14, Puchong.

Author

Media Variasi

View all posts

View all posts


KDN laksana Klasifikasi Filem 2023 berkuat kuasa hari ini

PUTRAJAYA: Kementerian Dalam Negeri (KDN) melalui Lembaga Penapis Filem (LPF) menetapkan lima pengelasan atau Klasifikasi Filem 2023 yang baharu berkuat kuasa hari ini, selaras dengan keperluan semasa industri perfileman dan penyiaran dalam negara.

Pengelasan itu ialah klasifikasi ‘U’ bagi penonton semua peringkat umur, ‘P12’ bagi penonton semua peringkat umur dan bimbingan ibu bapa diperlukan bagi penonton berumur di bawah 12 tahun, ‘13’ bagi penonton berumur 13 tahun ke atas, ‘16’ bagi penonton berumur 16 tahun ke atas dan ‘18’ bagi penonton 18 tahun ke atas.

Menteri Dalam Negeri, Datuk Seri Saifuddin Nasution Ismail berkata, KDN telah menambah baik klasifikasi filem sedia ada yang dilaksanakan oleh LPF sejak 2012 dengan memperkenalkan Klasifikasi Filem 2023, yang telah diwartakan melalui Peraturan-Peraturan Penapisan Filem (Pengelasan Filem) 2023 pada 9 Januari lepas.

“Prinsip yang diberi keutamaan untuk penentuan klasifikasi filem ialah memelihara kebebasan penonton dewasa untuk memilih filem yang ingin ditonton, melindungi kanak-kanak dan remaja di bawah usia 18 tahun daripada terdedah dengan kandungan filem yang tidak sesuai dengan peringkat umur mereka serta boleh merosakkan pemikiran dan tingkah laku mereka.

“Ia termasuk menggalakkan ibu bapa agar lebih bertanggungjawab dalam membimbing anak-anak memilih kandungan filem yang sesuai untuk ditonton,” katanya dalam satu kenyataan hari ini.

Beliau berkata, Klasifikasi Filem 2023 itu dihasratkan akan memberi kesan positif dalam aspek penyeragaman dan peningkatan standard klasifikasi filem di Malaysia agar setanding dengan sistem klasifikasi atau penarafan filem yang dilaksanakan di luar negara.

“Selain itu, diharapkan agar Klasifikasi Filem 2023 dapat dijadikan panduan dan rujukan oleh penerbit dan pengarah filem tempatan serta dapat menyokong peluasan kreativiti dalam kalangan industri filem dan penyiaran, namun pada masa yang sama tidak melanggar Garis Panduan Penapisan Filem KDN 2010,” katanya.

Pengelasan filem diperkenalkan pada 1953 yang mengelaskan filem kepada dua kategori iaitu Untuk Orang Dewasa Sahaja dan Tontonan Umum dan mulai 1996, pengelasan berubah kepada ‘U’ dan ‘18’ yang terbahagi kepada empat kategori kecil iaitu ‘18SG’, ‘18SX’, ‘18PA’ dan ‘18PL’.

Seterusnya, pada April 2010 pengelasan filem berubah kepada ‘U’, ‘PG13’ dan 18. Pada Januari 2012 pula, pengelasan berubah kepada seperti sebelum ini iaitu ‘U’, ‘P13’ dan ‘18’. – BERNAMA


Bilik wad bak hotel lima bintang di KPMC

KAJANG: Kebiasaannya orang fobia hendak ke hospital kerana apabila di kotak fikiran pasti terfikir bosan, bau cecair nyahkuman dan banyak kuman.

Namun sebaik sahaja melangkah membuka pintu bilik Zamrud Wad 3 di Kajang Plaza Medical Centre (KPMC), pastinya segala persepsi negatif itu hilang dan pengunjung akan rasa ‘wow’ kerana bilik wadnya bak hotel lima bintang.

Bilik-bilik di Wad 3 dengan nama diberi seperti Delima, Berlian, Baiduri, Aquamarine, Turquoise, Nilam memiliki keistimewaan masing-masing memberi pilihan kepada pesakit.

Ketua Pegawai Eksekutif Tourism Selangor, Azrul Shah Mohamad berkata, bilik-bilik di Wad 3 KPMC menyediakan ruang eksklusif, kondusif dan menenangkan sesiapa sahaja yang berada di sana.

“Orang ramai akan merasai pengalaman seperti berada butik hotel bukan di hospital dan saya lihat konsepnya merawat sambil meditasi.

“Jika sebelum ini ramai fobia dengan hospital, tetapi KPMC berjaya hilangkan fobia itu, datang sini macam tinggal di hotel.

“Ini bukan pujian semata-mata tetapi ia satu tanda aras kerana apabila Tourism Selangor memilih untuk mengetengahkan sesuatu, kami pastikan kualitinya setanding.

“Kita tidak mahu apabila tengok di TikTok cantik tetapi apabila pergi ke tempat lain tidak seperti yang diiklankan menyebabkan orang kecewa.

“Bagaimanapun, KPMC ini diterjemahkan sebagaimana apa yang diiklankan,” katanya.

Beliau berkata demikian ketika mengadakan lawatan dan merasmikan pembukaan Wad 3 Medical Tourism KPMC pada Khamis.

Turut hadir, Ketua Pegawai Eksekutif KPMC, Datuk Saroni Judi yang turut memberi penerangan bagaimana Wad 3 Medical Tourism KPMC berfungsi menerima pelancong-pelancong dari luar negara.

Dalam pada itu, Azrul berkata, industri Pelancongan Perubatan (Medical Tourism) semakin berkembang dan memiliki masa depan yang baik khususnya di Selangor.

“Mengikut kajian sebanyak RM80 bilion telah dibelanjakan oleh pelancong-pelancong untuk perubatan di Malaysia sepanjang tahun lalu.

“Bagaimanapun, Selangor yang paling tinggi dicatatkan kehadiran pelancong untuk mendapat rawatan.

“Ada yang datang untuk mendapatkan rawatan estetik, kardiovaskular, rawatan ‘minor’ sambil melancong.

“Mereka diberi layanan VIP dari lapangan terbang ke hospital, keluarga boleh sertai bersama dan ini kita namakan satu limpahan ekonomi kepada semua orang.

“Di sini ada destinasi Pelancongan Makanan seperti Satey Kajang di mana mereka boleh singgah menikmatinya sepanjang berada di Kajang” katanya.

Author

Tun Puteh Wanti

View all posts

View all posts


Tindakan tegas terhadap pihak tukar bungkusan, label beras – KPDN

CYBERJAYA: Kementerian Perdagangan Dalam Negeri dan Kos Sara Hidup (KPDN) akan mengambil tindakan tegas terhadap pihak yang didapati menukar bungkusan atau label beras tempatan dan menjualnya di pasaran pada harga beras import untuk meraih keuntungan berlipat kali ganda.

Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, tindakan undang-undang akan diambil ke atas mana-mana pihak yang didapati membuat perihal dagangan palsu mengenai kandungan, jenis atau nama di bawah Seksyen 5 Akta Perihal Dagangan 2011.

Beliau berkata2, mana-mana pihak yang didapati melakukan kesalahan di bawah Seksyen 5 Akta Perihal Dagangan 2011 boleh dikenakan penalti iaitu denda sehingga RM100,000 atau penjara tidak melebihi tiga tahun atau kedua-duanya manakala syarikat boleh didenda sehingga RM250,000.

“KPDN ingin memberikan amaran dan peringatan keras kepada semua peniaga agar sentiasa mematuhi perundangan yang telah ditetapkan termasuklah tidak mengambil kesempatan dengan melakukan penyelewengan ke atas penjualan beras dengan menukar bungkusan atau label beras tempatan kepada beras import dan dijual pada harga jualan runcit beras import, bagi mengelakkan dikenakan tindakan tegas,” menurutnya dalam kenyataan hari ini.

Salahuddin turut menasihati pengguna agar lebih berhati-hati dan jika mempunyai sebarang maklumat berhubung isu berkaitan boleh mengemukakan aduan bersama butiran serta maklumat yang lengkap melalui saluran WhatsApp di talian 019-279 4317 atau 019-848 8000.

Aduan juga boleh dibuat menerusi talian 1-800-886-800, portal e-Aduan KPDN iaitu http://e.aduan.kpdn.gov.my, e-mel di e-aduan@kpdn.gov.my, aplikasi Telefon Pintar Ez ADU KPDN atau Bilik Gerakan Penguatkuasaan di talian 03-8882 6088/6245.

Author

Taufik Asmady Abdul Aziz

View all posts

View all posts


Terpaksa ikat perut demi kelangsungan hidup Ridzki

CYBERJAYA: Tatkala anak-anak gembira menyambut musim cuti persekolahan, masih ada ibu bapa yang merintih kerana bimbang akan kesihatan anak mereka.

Itulah yang dialami sepasang suami isteri, Norsalma dan Ridhwan apabila cahaya mata pertama mereka disahkan menghidap penyakit usus sejak lahir lagi.

Anak kecil berusia tujuh bulan itu diberi nama Ridzki mengalami masalah tidak dapat membuang air besar melalui saluran dubur sehingga doktor terpaksa keluarkan ususnya yang kecil di luar perut dan disambungkan dengan bag stoma untuk tujuan membuang najis serta memantau keadaan kesihatannya.

Lebih memilukan apabila Norsalma juga tidak dapat menyusukan anak pertamanya itu dengan susu badan kerana Ridzki hanya boleh diberikan susu khas melalui tiub yang disambungkan terus ke dalam perut.

Malahan, kos pembelian susu yang tinggi sukar untuk ditanggung mereka sekeluarga memandangkan si bapa hanya bekerja sebagai pembantu stor.

Perkara itu membuatkan mereka berdua tekad mengikat perut demi memberikan yang terbaik untuk Ridzki.

Keadaan bayi Ridzki mendapat perhatian Lembaga Zakat Selangor (LZS) yang secara pantasnya mengambil inisiatif untuk membantu keluarga berkenaan.

“Kisah bayi Ridzki ini telah sampai kepada Zakat Selangor dan hari ini, Operasi daerah Petaling datang menziarahi keluarga ini dengan membawa amanah yang diberikan para pengeluar zakat.

“Bertemu dengan keluarga ini membuat hati kami sayu melihat kecekalan bayi Ridzki menghadapi masalah kesihatannya.

“Antara berita gembira yang kami dengar daripada mereka bahawa pihak hospital bercadang untuk jalankan pembedahan untuk masukkan semula usus ke dalam perut bayi Ridzki tahun depan. Alhamdulillah berkat penjagaan yang rapi, segala kesusahan bakal berakhir hendaknya. InshaAllah,” maklum LZS dalam hantaran di Facebook pada Rabu.

Dalam pada itu, LZS turut menzahirkan ucapan terima kasih kepada para pengeluar zakat yang membolehkan bantuan dihulur kepada mereka yang kurang bernasib baik seperti bayi Ridzki.

“Sedikit bagi anda, segalanya buat mereka. Anda semua hero asnaf,” maklumnya.

Author

Diyana Rahip

View all posts

View all posts


Ali Puteh gagal rayuan ketepikan saman kakak ipar

KUALA LUMPUR: Pelawak, Ali Puteh hari ini gagal dalam rayuannya untuk mengetepikan keputusan Mahkamah Sesyen berhubung ganti rugi RM60,000 yang perlu dibayar kepada kakak iparnya, Siti Nor Hidayah Mohd Ali kerana memfitnahnya di media sosial, dua tahun lepas.

Peguam Noorazmir Zakaria, yang mewakili Ali Puteh atau nama sebenarnya Syed Ali Mubarak Syed Mohd Ridzuan berkata, Pesuruhjaya Kehakiman (JC) Mahkamah Tinggi, Datuk Ahmad Shahrir Mohd Salleh menolak rayuan pelawak tersebut dengan kos RM5,000.

Selain itu, Ahmad Shahrir turut menolak rayuan Siti Nor Hidayah yang merupakan isteri kepada Allahyarham Abam Bocey untuk menaikkan jumlah ganti rugi RM60,000 yang diiperintahkan oleh Mahkamah Sesyen dengan kos RM5,000.

“Rayuan Syed Ali dan tiga ahli keluarganya bagi mengetepikan keputusan Mahkamah Sesyen yang menolak saman fitnah mereka terhadap usahawan kosmetik Datuk Seri Aliff Syukri Kamarzaman dan Siti Nor Hidayah turut ditolak dengan kos sama (RM5,000),” kata peguam itu ketika dihubungi selepas prosiding yang berlangsung secara dalam talian, hari ini.

Sementara itu, Noorazmir berkata, beliau belum mendapat arahan lanjut daripada anak guamnya sama ada untuk merayu terhadap keputusan hari ini.

Pada 18 Februari lepas, Hakim Mahkamah Sesyen Zulqarnain Hassan membenarkan tuntutan saman Siti Nor Hidayah, 30, selepas berpendapat hantaran Syed Ali dalam akaun Instagramnya pada 10 Feb 2020 menjatuhkan maruah dan mengaibkan kakak iparnya.

Mengenai penglibatan Aliff Syukri, hakim itu berkata, mahkamah berpuas hati bahawa usahawan itu tiada niat jahat untuk berkonspirasi bersama isteri arwah memfitnah kesemua plaintif dan mahkamah juga mendapati Aliff Syukri membuat temu bual kerana ingin membantu isteri arwah.

Pada Mei 2020, Siti Nor Hidayah menyaman Syed Ali berhubung kenyataan yang dibuat pelawak itu menerusi akaun Instagramnya antara lain menggambarkan wanita itu seorang isteri yang jahat serta tamakkan harta pusaka suaminya.

Syed Ali dan tiga ahli keluarganya juga menfailkan saman terhadap Aliff Syukri dan Siti Nor Hidayah atas dakwaan berkonspirasi dengan niat untuk menjatuhkan maruah dan mengaibkan mereka dengan menerbitkan dan memuat naik satu video temu bual yang disiarkan secara langsung dalam akaun YouTube usahawan kosmetik itu. – BERNAMA


CHAGEE Malaysia terima sijil halal, pelbagai hadiah menanti pelanggan

PETALING JAYA: Berita baik buat para peminat tegar teh, apabila anda kini boleh mempelbagaikan rasa minuman tersebut tanpa rasa ragu menerusi jenama CHAGEE Malaysia.

Jenama teh premium itu pada Isnin mengumumkan penerimaan sijil halal daripada Jabatan Kemajuan Islam Malaysia (Jakim) untuk lima cawangannya, manakala 30 lagi cawangan bakal menerima sijil sama menjelang tahun ini.

Timbalan Pengurus Besar CHAGEE Malaysia, Ng Jia Jun berkata, pengiktirafan sijil halal itu akan membenarkan penggemar teh menikmati teh jenama tersebut dengan penuh yakin dan tanpa was-was, terutamanya masyarakat Islam yang merupakan populasi terbesar di negara ini.

“Sama ada anda menikmati adunan teh susu segar klasik atau mencuba teh buah-buahan hasil ciptaan inovatif kami, anda diberi jaminan bahawa setiap cawan teh CHAGEE memenuhi piawaian halal yang tertinggi dan juga piawaian operasi dan keselamatan makanan.

“Kami bertekad bukan sahaja untuk menawarkan perisa teh yang unik, tetapi juga memberi ketenangan fikiran kepada semua penggemar teh yang memilih untuk menjadikan CHAGEE sebahagian daripada gaya hidup harian mereka.

“Pensijilan halal memberikan kami dorongan padu, bukan sahaja untuk meluaskan rangkaian kami di Malaysia, tetapi juga terus mempelopori inovasi minuman kami untuk memenuhi keperluan pelbagai masyarakat di negara ini, ” katanya berucap pada Majlis Pengumuman Sijil Halal CHAGEE Malaysia, di pusat beli-belah Sunway Pyramid, di sini pada Isnin.

Pada majlis sama, Penolong Pengarah Kanan Jakim, Mohd Shahril Abd Samat berbesar hati menyampaikan sijil halal kepada CHAGEE Malaysia.

Untuk meraikan penerimaan sijil halal serta para pelanggan, CHAGEE membawakan kembali kempen popularnya, iaitu Big Big News, Big Big Tear & Win! pada 7 Oktober depan.

Pelanggan Chagee berpeluang merebut hadiah menarik termasuk beg Dior Saddle Pouch, pemegang kad Gucci, gincu YSL, losyen L’Occitane, beg beli-belah dUCK, teh susu CHAGEE dan banyak lagi.

Orang ramai hanya perlu membuat pembelian teh susu Oolong Pic Putih, teh susu hijau jasmin atau teh susu Da Hong Pao bersaiz besar 700 milimeter (ml), manakala minuman mereka akan dinaiktaraf secara automatik kepada saiz Big Big Cup.

Pelanggan hanya perlu membuka bahagian bawah cawan untuk mendedahkan hadiah istimewa yang dimenangi mereka.

Untuk maklumat lanjut, layari www.chagee.com.my.

Dengan peningkatan keyakinan pelanggan menerusi sijil halal Jakim, di samping prospek pasaran cerah dan trend minum teh yang semakin berkembang, CHAGEE berhasrat meluaskan cawangan daripada 70 sedia ada kepada 300 di seluruh Malaysia menjelang akhir 2025.

Setakat ini, CHAGEE telah menjual lebih daripada 10,000,000 cawan teh di negara ini dan akan meneruskan trend tersebut menerusi rancangan perluasan bagi mencapai lebih ramai pelanggan.

Untuk rekod, jenama itu telah diperluas di seluruh ceruk rantau, dengan tapak yang kukuh di Asia Pasifik termasuk Malaysia, Singapura, dan Thailand.

Author

Fazleen Safina Abd Jamil

View all posts

View all posts


Lebih 17,000 tiket penerbangan sehala ke Sabah, Sarawak ditawar pada harga maksimum RM300 – Loke

KUALA LUMPUR: Sebanyak 17,708 tiket penerbangan sehala dari Semenanjung ke Sabah atau Sarawak dijual pada harga maksimum RM300 sempena Pesta Kaamatan dan Hari Gawai.

Menteri Pengangkutan, Anthony Loke berkata, harga istimewa itu ditawarkan oleh semua syarikat penerbangan dalam negara untuk tempoh perjalanan pada 27, 28 dan 29 Mei ke Sabah manakala 29, 30 dan 31 Mei ke Sarawak.

“Pengguna masih boleh membeli tiket pada harga yang lebih rendah sekiranya harga tiket asal tersebut kurang daripada RM300.

“Kerajaan beli (sebanyak 17,708 tiket) daripada syarikat-syarikat penerbangan dan kita jual semua pada harga diskaun iaitu maksimum RM300,” katanya pada sidang media selepas melepas Majlis Hari Raya Keretapi Tanah Melayu Berhad (KTMB), di Stesen Kuala Lumpur di sini hari ini.

Menurut Loke, projek rintis itu bertujuan menyelesaikan masalah harga tiket penerbangan yang mahal ketika musim perayaan dan sekiranya berjaya, ia akan dibentangkan kepada Kabinet agar boleh dijadikan  inisiatif berterusan.

Loke berkata, harga maksimum itu tidak termasuk cukai dan fi namun dengan pembelian tiket berkenaan pengguna akan dilindungi mengikut Kod Perlindungan Pengguna Penerbangan Malaysia 2016 (MACPC).

Beliau berkata, anggaran keseluruhan bagi bantuan subsidi pembelian tiket penerbangan ke Sabah dan Sarawak sepanjang tempoh penawaran adalah antara RM5.8 juta hingga RM11.4 juta.

Menurut Loke, berikutan tiket penerbangan laluan Johor Bahru-Sibu bagi tempoh tiga hari sebelum perayaan Hari Gawai habis dijual, syarikat Batik Air akan menyediakan perkhidmatan penerbangan carter dengan kekerapan sekali sehari pada 29, 30 dan 31 Mei.

Sementara itu, Loke berkata sebanyak 10,744 tiket perkhidmatan tren elektrik (ETS) dan 499,323 tiket KTM Intercity terjual sehingga 9 malam semalam daripada 4.4 juta tiket yang ditawarkan bagi perjalanan Julai sehingga Disember 2023.

Katanya jualan tiket yang bermula 15 Mei lepas itu juga melibatkan tarikh hari perayaan negara seperti Hari Kebangsaan, Hari Malaysia, Deepavali, Krismas selain cuti sekolah.

“(Sebanyak) 2,043 tiket bagi dua perkhidmatan ETS tambahan untuk laluan KL Sentral ke Padang Besar dan sebaliknya untuk perjalanan 26 Mei hingga 5 Jun sempena cuti sekolah penggal pertama dan cuti umum juga telah terjual.

“Ini membuktikan rakyat Malaysia menggunakan serta menghargai pengangkutan awam yang disediakan kerajaan, terutama perkhidmatan yang disediakan KTMB yang selamat dan selesa untuk ke destinasi masing-masing,” katanya yang turut mengingatkan orang ramai agar sentiasa merancang perjalanan. – BERNAMA


PRN: Amirudin sempoi pergi mengundi naik motosikal

SELAYANG: Menteri Besar Selangor, Datuk Seri Amirudin Shari tiba di pusat mengundi bagi Dewan Undangan Negeri (DUN) Sungai Tua di SJK (C) Selayang Baru bagi Pilihan Raya Negeri (PRN) hari ini.

Beliau tiba di pusat mengundi kira-kira pukul 8.20 pagi bersama isterinya, Datin Seri Masdiana Muhamad menaiki motosikal.

“Alhamdulillah saya dan Diana telah selesai mengundi di SJKC Selayang Baru pada jam 8:29 pagi.

”Saya menyeru semua rakyat Negeri Selangor untuk keluar mengundi beramai ramai seawal mungkin.

“Ayuh kita mengundi demi masa depan kita, anak-anak dan cucu kita,” katanya menerusi hantaran di Facebook rasminya pada Sabtu.

Usai membuang undi, calon PH bagi DUN Sungai Tua itu turut meluangkan masa beramah mesra bersama pengundi-pengundi yang hadir.

Hari ini bakal menjadi sejarah buat rakyat Malaysia dalam menentukan pentadbiran kerajaan negeri baharu bagi enam negeri iaitu Selangor, Negeri Sembilan, Pulau Pinang, Kedah, Kelantan dan Terengganu.

Rakyat di enam negeri berkenaan diharapkan dapat melaksanakan tanggungjawab selaku warganegara Malaysia dengan keluar mengundi di pusat pemilihan yang ditetapkan.

Author

Diyana Rahip

View all posts

View all posts


Perspektif: Malaysia perlu pertingkat pengambilan dos penggalak

KUALA LUMPUR: Sudah lebih dua tahun vaksin Covid-19 dihasilkan oleh syarikat farmaseutikal termasuk Pfizer yang menjadi vaksin primer terbukti paling berkesan dalam mengurangkan risiko kematian, namun tidak sampai 50 peratus penduduk Malaysia menerima dos penggalak mereka.

Perdana Menteri, Datuk Seri Anwar Ibrahim pada Rabu lepas, menggesa rakyat mendapatkan dos penggalak susulan satu lagi gelombang jangkitan Covid-19 dijangka tiba di negara ini bersama-sama kedatangan pelawat dari China yang baru sahaja menarik balik dasar Sifar Covid, serta negara-negara lain yang sedang mendepani pelbagai subvarian virus itu.

Perdana menteri juga berkata, kerajaan akan memantau ketibaan pelawat bagi memastikan kesihatan dan keselamatan rakyat Malaysia terjamin, selain meminta semua ahli masyarakat mengamalkan pendekatan “kita jaga kita”. Malah, ada kemungkinan pemakaian pelitup muka akan diwajibkan semula.

Penulis menyambut baik jika arahan pemakaian pelitup muka ini dikuatkuasakan kembali, khususnya di dalam bangunan. Setidak-tidaknya Malaysia masih mensyaratkan pemakaian pelitup muka di kawasan tertentu seperti di dalam pengangkutan awam dan di kemudahan kesihatan.

Bagaimanapun, negara kita seakan tersasar dari landasan dalam aspek pemvaksinan dan pemberian dos penggalak. Sebagai seorang penyokong pengambilan apa juga vaksin, penulis melihat gesaan pengambilan dos penggalak ini hanya dibuat ala kadar dan mungkin juga sudah terlambat. Bukan penulis seorang sahaja berpandangan begini.

Pakar epidemiologi, Datuk Dr Awang Bulgiba Awang Mahmud memberitahu Bernama bahawa Malaysia perlukan strategi jangka panjang bagi mengurus dan menangani Covid-19 serta kesan jangka panjangnya dengan menumpukan pada usaha mendapatkan penggalak bivalen bagi melindungi rakyat.

“Mengulangi pengambilan dos penggalak jenis vaksin yang sama bukan satu strategi kesihatan awam yang mampan,” katanya.

Selepas tiga tahun dan bermutasi beberapa kali, Covid-19 kekal sebagai ancaman. Selain daripada ketibaan pelawat dari China, kini timbul varian baharu XBB.1.5 yang dikatakan paling kebal vaksin serta tangkas mengikat sel. Ia kini di laluan untuk mendominasi dunia sepertimana ia menguasai jangkitan di Amerika Syarikat (AS) dan United Kingdom (UK).

“Berita ini semakin kerap kita dengar. Ia merupakan subvarian yang paling mudah menjangkiti setakat ini,” kata Dr Vinod Balasubramaniam, pakar virologi daripada Sunway University.

Beliau menegaskan sekalipun subvarian baharu ini mungkin mampu mencetuskan jangkitan dalam kalangan orang yang telah divaksinasi, tidak ada bukti ia boleh membawa maut sepertimana Delta atau mampu mengelak tindak balas peneutralan atau kesan perlindungan vaksin.

Yang menjadi persoalan ialah mengapa tidak ada usaha yang lebih hebat bagi menganjurkan pengambilan dos penggalak pada tahun lepas apabila negara dilanda gelombang Omicron? Walaupun artikel dan laporan mengenai vaksin dan dos penggalak sentiasa disiarkan oleh media, jumlah artikel semakin berkurangan selepas sektor ekonomi dibuka semula.

Setakat 5 Januari 2023, kira-kira 49.9 peratus penduduk di negara ini telah mengambil dos penggalak pertama namun hanya dua peratus yang mengambil dos penggalak kedua. Pakar perubatan menyifatkan keadaan ini sebagai sesuatu yang “menakutkan”.

Mengapa begitu rendah?

Pihak Kementerian Kesihatan (KKM) menyalahkan perancangan dan penyebaran maklumat tentang dos penggalak yang tidak dibuat dengan baik.

“Kempen pengambilan dos penggalak ini seakan dibuat oleh KKM tanpa berfikir panjang (sama seperti ketika kemunculan Omicron dan keputusan China menarik balik dasar Sifar COVID), bukan strategi jangka panjang. Hasilnya, penyebaran maklumat, perancangan dan pelaksanaan yang kurang baik, dan ini membawa kepada kadar pengambilan dos penggalak yang sangat rendah,” ujar Dr Awang Bulgiba.

AMBIL VAKSIN SEKARANG

Bagi penulis, keengganan memanfaatkan kemudahan bagi melindungi dan menjamin kesihatan diri sendiri adalah sesuatu yang asing.

Semasa syarikat farmaseutikal baru mengeluarkan dan mengedarkan vaksin COVID-19 pada penghujung 2020 dengan hanya golongan tertentu diutamakan vaksinasi – pemvaksinan pula disiarkan secara langsung oleh stesen televisyen – penulis begitu terdesak inginkan suntikan itu.

Saudara mara dan rakan yang menetap di AS dan UK sudah menerima vaksin masing-masing namun sebahagian besar penduduk Malaysia perlu menunggu pemvaksinan golongan yang berkenaan selesai. Pada masa sama juga bilangan mereka yang antivaksin dan keberatan mengambil vaksin bertambah, gara-gara penularan maklumat salah di media sosial. Ramai yang menggunakan hujah konspirasi, iaitu teori yang berleluasa di AS dan juga negara lain.

Apabila kerajaan menawarkan vaksin AstraZeneca kepada umum, penulis tidak bertangguh. Ketika dos penggalak mula ditawarkan tanpa perlu janji temu pada Disember 2021, penulis antara yang pertama dalam kalangan rakan sepejabat yang pergi mendapatkannya. Begitu juga ketika tawaran dos penggalak kedua dibuka pada Jun 2022, penulis pantas memanfaatkan peluang itu untuk melindungi diri.

Justeru, bagaikan orang mengantuk disorongkan bantal, penulis tidak melepaskan peluang mendapatkan vaksin bivalen – gabungan vaksin untuk strain asal COVID-19 dan versi terkini bagi strain Omicron – ketika menziarahi mentua di AS kira-kira dua minggu lepas.

KEJUTAN DI CALIFORNIA

Penulis melalui pengalaman pandemik yang agak mengejutkan ketika berada di AS. Penulis sudah terbiasa memakai pelitup muka di Malaysia, terutama ketika di dalam bangunan. Oleh itu, sepanjang penerbangan ke sana, penulis berpelitup muka. Tiba di San Francisco, didapati ramai yang berpelitup muka dan penulis masih boleh menerima keadaan itu.

Namun setibanya di Lincoln, iaitu bandar kediaman mentua, penulis tergamam. Sangat susah untuk melihat orang berpelitup muka sedangkan bandar itu mempunyai penduduk warga emas yang ramai. Jika tidak kerana bunyi batuk yang kedengaran di sekeliling, penulis mungkin akan ingat yang kita berada di era prapandemik ataupun jangkitan COVID-19 sudah berakhir.

Sememangnya suasana itu amat memeranjatkan kerana AS sedang mendepani tiga pandemik iaitu COVID-19, flu dan respiratory syncytial virus (RSV).

Mungkin penulis tidak patut rasa pelik kerana selama tiga tahun belakangan ini, penulis asyik terbaca tentang warga Amerika membantah pemakaian pelitup muka dengan pelbagai alasan tidak logik termasuk keracunan karbon dioksida. Pengambilan dos penggalak dalam kalangan penduduknya juga tidak memberangsangkan.

Bagi penulis ini adalah sesuatu yang merugikan kerana amat mudah untuk mendapatkan dos penggalak di AS, sekalipun anda bukan rakyat ataupun penduduknya. Pusat Kawalan dan Pencegahan Penyakit AS (CDC) dalam laman sesawangnya menegaskan vaksin tersedia untuk semua.

Untuk mendapatkan suntikan itu, suami dan penulis hanya perlu buat janji temu di farmasi berdekatan dan ahli farmasi akan memberi suntikan vaksin COVID-19 kepada sesiapa sahaja yang memerlukan walaupun individu itu tidak dilindungi insurans perubatan.

Pada mulanya penulis agar bimbang kalau-kalau ahli farmasi enggan memberikan suntikan itu kepada penulis memandangkan penulis bukan warga AS, namun segalanya berjalan lancar dan vaksin tersebut juga adalah percuma.

Penulis tidak mengalami sebarang kesan sampingan selain rasa sengal di bekas suntikan yang kemudian hilang selepas beberapa jam.

Dua minggu berlalu, penulis gembira kerana kini dilindungi daripada strain Omicron. Lebih-lebih lagi penulis mempunyai beberapa masalah kesihatan.

TEMPOH MENUNGGU

Penulis mungkin bertuah kerana dapat mengambil vaksin bivalen di AS ketika rata-rata rakyat di Malaysia terpaksa menunggu.

Di sebalik gesaan pengambilan dos penggalak, timbul soalan sama ada masyarakat di negara ini akan akur dan mengambil dos penggalak atau mereka mengambil pendirian untuk menunggu ketibaan vaksin bivalen.

Pakar perubatan bersetuju dos penggalak bivalen memberikan perlindungan terbaik terhadap Covid-19 buat masa ini, namun mereka tidak sependapat tentang pengambilan berulang dos penggalak daripada jenis vaksin yang sama atau monovalen.

“Dos penggalak terbaik adalah apa sahaja yang ada di depan mata. Kita tidak patut menunggu vaksin bivalen yang entah bila akan tiba di negara ini. Sebaiknya setiap orang harus dapatkan dos penggalak,” kata Dr Vinod.

Dr Awang Bulgiba tidak bersetuju kerana katanya daripada mendapatkan dos penggalak monovalen, lebih baik tingkatkan intervensi bukan farmasi seperti penjarakan fizikal, pemakaian pelitup muka dan menambah baik sistem pengudaraan di dalam bangunan.

“Saya tidak menganjurkan pengambilan penggalak monovalen sementelah kita tahu vaksin bivalen adalah selamat dan dapat memberikan perlindungan yang lebih baik,” katanya, menambah tumpuan sepatutnya pada vaksin pan-coronavirus  atau semua dalam satu, vaksin intranasal dan vaksin yang direka khusus untuk mempercepat imuniti sel pada masa depan. -BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PH-BN umum 36 calon bertanding PRN Kedah

SUNGAI PETANI: Pakatan Harapan (PH) dan Barisan Nasional (BN) Negeri Kedah mengumumkan senarai penuh 36 calon yang bakal bertanding pada Pilihan Raya Negeri (PRN) Kedah pada malam Khamis.

Pengerusi Bersama Majlis Pimpinan Perpaduan Negeri Kedah, Datuk Mahfuz Omar dalam reaksinya menyifatkan kerjasama gabungan tersebut dan juga calon yang ditampilkan diyakini mampu menarik sokongan rakyat pada PRN di Kedah nanti.

Pengumuman dilakukan pada Majlis Pengenalan Calon dan Pelancaran Manifesto Perpaduan Kedah di Dataran Laguna Merbok, dekat sini, lapor Sinar Harian.

Hadir sama Ketua Setiausaha Sekretariat Perpaduan Nasional, Datuk Seri Saifuddin Nasution Ismail dan Pengerusi Bersama Majlis Pimpinan Perpaduan Negeri Kedah, Datuk Seri Mahdzir Khalid.

Berikut senarai calon yang disenaraikan oleh PH-BN di Kedah;

Ayer Hangat – Hisham Suhaily Osman (BN)

Kuah – Ahmad Fauzi Chik (PH)

Ayer Hitam – Hayazi Azizan (BN)

Bukit Kayu Hitam – Zainol Abidin Mohamad (BN)

Jitra – Sabrina Ahmad (PH)

Kuala Nerang – Ridzwan Abu Bakar (PH)

Pedu – Datuk Seri Mahdzir Khalid (BN)

Bukit Lada – Datuk Said Ali Syed Rastan (BN)

Bukit Pinang – Datuk Hadzir Md Zain (PH)

Derga – Tan Kok Yew (PH)

Suka Menanti – Datuk Zamri Yusuf (PH)

Kota Darul Aman – Teh Swee Leong (PH)

Alor Mengkudu – Datuk Mahfuz Omar (PH)

Anak Bukit – Nor Hasita Md Isa (BN)

Kubang Rotan – Mohd Asmirul Anuar Aris (PH)

Pengkalan Kundur – Datuk Dr Ismail Salleh (PH)

Tokai – Zainal Abidin Saad (PH)

Sungai Tiang – Mohammad Fadzil Zolkifpli (BN)

Sungai Limau – Siti Balkhis Husain (PH)

Guar Chempedak – Abdul Paris Abdul Hamid (BN)

Gurun – Mohammed Firdaus Johari (PH)

Belantik – Mazli Saipi (PH)

Jeneri – Datuk Muhamad Khizri Abu Kassin (BN)

Bukit Selambau – Summugam Rengasamy (PH)

Tanjung Dawai – Datuk Shaiful Hazizy Zainol Abidin (BN)

Pantai Merdeka – Wan Mohalina Wan Mohamad (BN)

Bakar Arang – Loh Wei Cha (PH)

Sidam – Bau Wong a/l Bau Ek (PH)

Bayu – Datuk Ishak Mat (BN)

Kupang – Muhammad Suhaimi Hamzah (PH)

Kuala Ketil – Suriati Che Mid (BN)

Merbau Pulas – Datuk Asmadi Abu Talib (BN)

Lunas – Shamsul Anuar Abdullah (PH)

Kulim – Teh Lean Ong (PH)

Bandar Baharu – Nuraini Yusoff (BN)

Author

Media Variasi

View all posts

View all posts


Gaza berdepan krisis kebuluran, tiada seinci pun bumi Palestin yang selamat

PETALING JAYA: Penduduk Gaza bakal berdepan kebuluran, malah mungkin ada yang terpaksa makan rumput untuk terus hidup.

Keadaan itu bakal mengulangi sejarah penderitaan rakyat Palestin pada tahun 2007-2008 jika rejim Zionis berterusan melancarkan serangan ke bumi Gaza.

Bercakap kepada Utusan Malaysia, Ketua Pegawai Eksekutif Cinta Gaza Malaysia (CGM), Muhammad Nadir Al-Nuri Kamaruzaman berkata, serangan zionis terhadap penduduk Gaza kali ini sangat berbeza berbanding sebelum-sebelum ini.

Beliau yang lebih dikenali sebagai Nadir Al-Nuri berkata, ini adalah kali pertama serangan dilakukan ketika penduduk Gaza sedang berhadapan kekurangan keperluan asas termasuk makanan, air bersih dan bekalan elektrik.

“Berbeza dengan di Malaysia, air bersih di Palestin harus dibeli namun akibat kehabisan diesel, lori-lori tidak dapat bergerak untuk menghantar air bersih yang sudah diproses dari telaga ke kedai-kedai.

“Pada masa sama, zionis memotong bekalan elektrik dan mengebom sempadan di Rafah, jadi tiada bantuan dapat dihantar terus ke Gaza buat masa ini,” katanya.

Menurut Muhammad Nadir, kehidupan penduduk di Gaza dengan ‘dihujani’ roket-roket zionis bukan suatu masalah terhadap mereka namun melihat anak-anak kecil kehausan dan kelaparan adalah suatu yang tidak boleh diterima.

“Makanan ruji penduduk Gaza adalah roti, namun kerana stok bekalannya yang terhad mereka terpaksa beratur panjang setiap hari untuk membeli makanan tersebut. Dalam masa sama, jumlah kedai bakeri semakin berkurangan kerana turut menjadi sasaran roket rejim zionis.

“Jika keadaan ini berlanjutan untuk jangka masa lama, penduduk Gaza mungkin akan berdepan krisis kebuluran,” katanya sambil memberitahu sempadan Rafah masih belum dibuka walaupun Israel berjanji berbuat demikian semalam.

Untuk rekod Muhammad Nadir yang juga Pengerusi MyAqsa Defender menetap di Gaza sejak lebih 10 tahun lalu namun kini berada di tanah air sebelum Israel melancarkan serangan.

Sementara itu, Duta Palestin ke Malaysia, Walid Abu Ali ketika ditemubual Utusan Malaysia di pejabat kedutaan itu di Kuala Lumpur memberitahu, buat masa sekarang situasi di Gaza terlalu teruk dan tidak dapat diungkap dengan kata-kata.

Katanya, buat masa sekarang tiada seinci pun bumi Palestin yang selamat kerana semua sudut geografi di sana menjadi sasaran Israel.

“Untuk pengetahuan awak, tiada rakyat Palestin yang kebal daripada serangan Israel. Rakyat sengsara dan cedera tapi banyak komuniti antarabangsa yang masih senyap, melihat dan tidak berbuat apa-apa apabila Israel menyerang Palestin serta berlaku pembunuhan beramai-ramai tanpa mengira wanita atau bayi.

“Situasi memang sukar dipercayai tetapi inilah yang berlaku sekarang. Hampir 500,000 sudah diarah tinggalkan Gaza. Masalahnya apabila rakyat Palestin berpindah, ada pula yang menyerang dan bunuh mereka. Sehingga beberapa minit sebelum sesi wawancara ini pun, masih terdapat lagi serangan di sana,” katanya.

Setakat ini lebih 12,000 orang cedera, lebih 4,000 orang terbunuh dan angka ini akan terus meningkat sekiranya rejim Israel terus melancarkan serangan.

Sementara itu, rakyat Malaysia di Gaza, Nurul Ain Haron, 37, memberitahu, harga barang di Gaza semakin hari semakin melambung disebabkan kekurangan bekalannya.

Ia menyebabkan golongan penduduk tempatan yang tinggal sehelai sepinggang tidak lagi mampu untuk membelinya.

Menurut beliau, bukan saja harga makanan naik mendadak malah turut membabitkan tong gas, petrol, diesel dan air bersih.

“Harga satu tong gas di sini sebelum ini adalah sekitar 60 shekel (RM70), sekarang sudah melebih 100 shekel (RM117). Harga air bersih pula 1,000 liter 35 shekel (RM41.25).

“Bayangkan, macam mana orang-orang yang tinggal sehelai sepinggang dengan rumah dah hilang, tiada bantuan dari dunia luar untuk teruskan kehidupan. Saya dan suami cuma dapat bantu semampu kami sahaja setakat ini,” katanya.

Nurul Ain berkata, dia dan suaminya, Mohamed Adan Shaat, 33, kini menumpukan untuk memberi bantuan bekalan air bersih kepada golongan memerlukan memandang bekalannya semakin berkurangan dan harganya semakin meningkat.

“Alhamdulillah dapat berbicang dengan pemilik kedai dan dia bersetuju untuk kami ambil dahulu bekalan air dan membayarnya kemudian kerana akaun bank peribadi saya disekat mungkin sebab terlalu ramai yang menyumbang.

“Tetapi masalah itu sudah diselesaikan kerana ada sahabat di Malaysia akan mengumpulkan dana menggunakan NGO (badan bukan kerajaan) miliknya dan disalurkan kepada saya melalui akaun perbankan antarabangsa,” katanya.

Bantuan kemanusiaan kepada rakyat Palestin masih belum dapat disalurkan setelah hampir 48 jam dua Exco Pertubuhan Muslim Care Malaysia (MCM) tiba di Kaherah, Mesir.

Memberitahu Utusan Malaysia, Setiausaha Agung MCM, Ahmad Safuan berkata, pihaknya masih menguruskan hal berkaitan dokumentasi perjalanan ke Gaza yang menyebabkan kelewatan menyalurkan bantuan.

“Dokumen lengkap untuk meneruskan perjalanan ke Gaza sangat penting berdasarkan pengalaman kami sebelum ini, jadi kita memang kena fokus untuk lengkapkan dahulu sementara menunggu kebenaran dari kerajaan Mesir,” katanya.

Semalam akhbar ini melaporkan, pihak MCM masih dalam proses berunding dengan Kerajaan Mesir untuk menyalurkan bantuan kecemasan bernilai RM412,000 kepada penduduk Gaza di Palestin yang terjejas teruk akibat serangan rejim Zionis Israel.

Mereka tiba di Kaherah, Mesir pada pukul enam petang waktu tempatan semalam dan sedang mengatur strategi bagi menyalurkan bantuan ke Gaza secepat mungkin.

Bantuan fasa ketiga kali ini berfokus kepada pembelian ambulans dan perubatan untuk disalurkan mangsa-mangsa perang di Palestin.

Dalam pada itu, AP memetik seorang pegawai kerajaan Mesir melaporkan, sejumlah trak yang membawa bantuan kemanusiaan sudah memasuki Gaza melalui lintasan Rafah.

Bantuan itu dijangka memberi kelegaan kepada kira-kira 2.3 juta penduduk Gaza yang sebelum ini terputus bekalan asas selepas diserang tentera Israel.

Sebelum ini, Presiden AS, Joe Biden memaklumkan sebanyak 20 trak akan masuk ke Gaza kelmarin, namun lintasan Rafah tidak dibuka kerana struktur jalannya perlu dibaiki. – Utusan

Author

Media Variasi

View all posts

View all posts


Lelaki maut selepas bergaduh kerana baja di Bagan Tiang

IPOH: Seorang lelaki maut dipercayai selepas bergaduh gara-gara menuduh seorang individu mencuri baja miliknya dalam kejadian di Bagan Tiang, Tanjung Piandang, dekat sini, petang semalam.

Ketua Polis Perak, Datuk Mohd Yusri Hassan Basri berkata, pihaknya menahan suspek lelaki berusia 40 tahun di sebuah rumah yang terletak kira-kira 100 meter dari tempat kejadian sekitar pukul 6 petang.

“Suspek mengaku telah bergaduh dengan mangsa yang berusia 47 tahun. Mangsa telah menahan suspek yang sedang menunggang motosikal di tengah jalan sebelum terus mencekak baju dan menumbuk suspek namun, tumbukan hanya terkena sedikit di bahagian pipi,” katanya dalam kenyataan di sini hari ini.

Menurutnya, suspek kemudian bertindak membalas dengan menumbuk mangsa pada bahagian hidung dan berlaku pergelutan antara mereka yang masing-masing bekerja sendiri sehingga kedua-duanya jatuh ke dalam tali air berhampiran.

Beliau berkata, setelah naik ke darat, beberapa penduduk kampung yang melalui tempat kejadian telah meleraikan pergaduhan tersebut dan suspek beredar pulang ke rumahnya namun mangsa dikatakan secara tiba-tiba rebah dan tidak menyedarkan diri berdekatan motosikal miliknya.

Mohd Yusri berkata, pasukan Forensik dari Ibu Pejabat Polis Kontinjen Perak telah ke tempat kejadian untuk mengumpul barang bukti dan ujian saringan air kencing terhadap suspek mendapati positif dadah jenis Methampethamine.

Katanya, siasatan dijalankan mengikut Seksyen 302 Kanun Keseksaan kerana membunuh dan permohonan reman terhadap suspek yang mempunyai pelbagai rekod jenayah termasuk kes dadah itu akan dilakukan di Mahkamah Majistret Parit Buntar hari ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Pembubaran Parlimen halang ketidakharmonian dalam pentadbiran kerajaan – Ismail Sabri

KUALA LUMPUR: Pembubaran Parlimen Ke-14  adalah  bagi menghalang daripada tercetusnya ketidakharmonian dalam pentadbiran kerajaan selepas 12 menteri menunjukkan sikap tidak wajar dengan mengutuskan warkah kepada Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Perdana Menteri, Datuk Seri Ismail Sabri Yaakob berkata, tindakan menteri-menteri ini jelas membelakangkan institusi Perdana Menteri yang mana pelantikannya telah diperkenan oleh Seri Paduka Baginda sekali gus mengikis semangat solidariti dalam pentadbiran kerajaan.

“Keputusan ini (pembubaran Parlimen Ke-14)  juga adalah rentetan terhadap perkembangan politik semasa tanah air di mana 12 menteri menunjukkan sikap tidak wajar, mengutuskan warkah kepada Seri Paduka Baginda Yang di-Pertuan Agong.

Justeru, pembubaran ini bagi menghalang daripada tercetusnya ketidakharmonian dalam pentadbiran kerajaan,” kata Ismail Sabri dalam satu kenyataan hari ini.

Semalam beliau mengumumkan pembubaran Parlimen Ke-14 sekali gus memberi laluan kepada Pilihan Raya Umum ke-15.

Ismail Sabri berkata seperti yang beliau jelaskan dalam Perutusan Khas semalam, pembubaran Parlimen Ke-14 ini adalah untuk menoktahkan suara-suara yang selama ini meratib keabsahan, kerajaan pintu belakang dan kerajaan tebuk atap dengan memulangkan semula mandat kepada rakyat.

Perdana Menteri berkata demikian merujuk kepada kenyataan media Istana Negara semalam yang menyatakan Seri Paduka Baginda menzahirkan kekecewaan terhadap perkembangan politik semasa tanah air.

Selain itu beliau berkata sejak akhir-akhir ini, ada dalam kalangan Jemaah Menteri yang membuat kritikan secara terbuka terhadap keputusan dan dasar kerajaan.

“Malah tindakan Pengerusi Perikatan Nasional (PN), Tan Sri Muhyiddin Yassin mengisytiharkan musuh utama PN adalah Barisan Nasional (BN) telah mengundang bibit-bibit perpecahan, sedangkan partinya turut menganggotai kerajaan,” katanya.

Beliau berkata Muhyiddin  selaku Pengerusi Majlis Pemulihan Negara (MPN) pernah membuat kenyataan yang menyarankan agar Parlimen dibubarkan kerana mendakwa kerajaan gagal dalam menguruskan negara dan ekonomi dengan baik.

Ismail Sabri berkata kerajaan hanya mampu berfungsi dengan baik melalui kebersamaan dan kesepakatan dalam memberikan perkhidmatan serta manfaat terbaik kepada Keluarga Malaysia.

Negara memerlukan sebuah kerajaan yang stabil untuk mendepani cabaran mendatang, kata beliau. – BERNAMA


Dua kanak-kanak maut dalam kejadian tanah runtuh di Kota Kinabalu

KOTA KINABALU: Dua kanak-kanak maut, manakala dua dewasa cedera dalam kejadian tanah runtuh menghempap sebuah rumah didiami satu keluarga di Taman Elok, Jalan Bukit Nenas di sini malam tadi.

Penolong Pengarah Bahagian Operasi Negeri Jabatan Bomba dan Penyelamat Malaysia Sabah Misran Bisara berkata kanak-kanak perempuan Norain Jaziz, 11, dan kanak-kanak lelaki Isa Sabri, 2, meninggal dunia di Hospital Queen Elizabeth (HQE) di sini selepas tertimbus dalam kejadian itu.

Beliau berkata mangsa dewasa yang tertimbus ialah Siti Nur, 28, mengalami kecederaan patah tangan dan suaminya Sabri Botong, 28, cedera ringan di kaki, kini sedang menerima rawatan di hospital yang sama.

“Bomba menerima panggilan pada pukul 8.26 malam tadi dan setibanya di tempat kejadian mendapati berlaku tanah runtuh menghempap sebuah rumah yang didiami sembilan sekeluarga di kawasan kejadian. Lima ahli keluarga selamat.

“Mangsa berusia dua tahun (Isa) telah dihantar untuk mendapatkan rawatan ke hospital (HQE) sebelum pasukan bomba tiba di lokasi kejadian, dua lagi yang tertimbus berjaya dikeluarkan bomba dan orang awam,” katanya ketika dihubungi pemberita di sini hari ini.

Misran berkata mangsa kemudian diberikan rawatan awal oleh Pasukan Perkhidmatan Penyelamatan Perawatan Kecemasan (EMRS) dan dikejarkan ke hospital dengan menggunakan jentera EMRS serta ambulans.

Beliau berkata seramai 10 anggota dari Balai Bomba Penyelamat (BBP) Kota Kinabalu bersama tiga jentera dan 12 anggota dari BBP Lintas bersama dua jentera terlibat dalam operasi tersebut.

“Setelah memastikan tiada lagi bahaya lain terlibat, operasi ditamatkan pada 10 malam,” katanya. – BERNAMA


Syed Saddiq jijik guru guna agama diskriminasi murid dalam sukan

CYBERJAYA: Ahli Parlimen Muar, Syed Saddiq Syed Abdul Rahman berasa jijik dengan guru yang menggunakan agama untuk mendiskriminasi muridnya dalam sukan.

Bekas menteri belia dan sukan itu berkata demikian mengulas berita pasangan ibu bapa mendakwa anak mereka digalakkan untuk memeluk Islam bagi meningkatkan peluangnya menjadi pemain bola sepak kebangsaan.

“Berita yang menjijikkan! Sampai hari ini masih ada lagi yang tak henti-henti mendiskriminasi agama dan kaum lain.

“Guru sepatutnya menjadi contoh teladan yang baik untuk murid-murid. Bukan membezakan mereka hanya kerana berbeza kepercayaan. Bersukan adalah hak untuk semua!

“Tidak kira agama, kaum, ataupun sosioekonomi kelas mereka. Kalau anak-anak kita berpotensi tinggi, kita harus lebihkan latihan untuk mereka.

“Supaya mereka jadi wakil negara dan mengharumkan nama negara di peringkat antarabangsa,” katanya dalam satu kenyataan di Facebook pada Khamis.

Terdahulu, Malaysiakini melaporkan ibu bapa tersebut mendedahkan perkara tersebut dalam sidang media pada Rabu dan telah membuat laporan polis mengenainya.

Mengulas lanjut, Saddiq berkata, negara sepatutnya melabur banyak lagi dalam sukan kerana bidang ini adalah salah satu yang boleh menyatupadukan rakyat Malaysia.

“Chong Wei menang di ‘All England Championship’, kita bersorak.
Pandelela menang Kejohanan Terjun Dunia, kita bersorak. Begitu juga apabila Azizul menang di Olimpik.

“Dua hari lepas, Boon Heong kongsikan aspirasi dia selepas bersara iaitu promosikan lagi sukan badminton kepada lebih ramai orang untuk belajar. Saya amat bersetuju dan menyokong visi beliau.

“Saya harap pihak berkaitan boleh melakukan siasatan kerana ini telah jelas melanggar Perlembagaan yang menjamin kebebasan hak agama untuk rakyat Malaysia,” katanya lagi.

Beliau turut menyeru semua pihak untuk bekerjasama mewujudkan visi sukan di Malaysia di mana semua orang diberi peluang yang sama untuk cemerlang.

Author

Faridah Amiratul

View all posts

View all posts


Ringgit susut ke paras terendah 24 tahun berbanding dolar AS

KUALA LUMPUR: Ringgit terus merosot kepada paras terendah baharu dalam tempoh 24 tahun berbanding dolar Amerika Syarikat (AS) sewaktu dibuka pada Rabu, seiring dengan harga minyak yang rendah berikutan ramai pelabur beralih kepada mata wang selamat.

Pada 9.05 pagi, mata wang tempatan menyusut kepada 4.5200/5220 berbanding dolar AS daripada 4.5070/5085 sewaktu ditutup semalam.

Peniaga ActivTrades, Dyogenes Rodrigues Diniz, berkata data Indeks Harga Pengguna (IHP) AS menunjukkan inflasi yang lebih tinggi daripada jangkaan pada 8.3 peratus berbanding ramalan 8.1 peratus.

“Bacaan yang lebih tinggi ini menyebabkan pelabur tertanya-tanya seberapa besar kenaikan kadar faedah yang boleh dilihat pada mesyuarat Rizab Persekutuan yang akan datang pada 21 September.

“Sebelum data IHP ini dikeluarkan, pasaran meramalkan kenaikan 0.5 – 0.75. Bagaimanapun, kini banyak pihak telah menaikkan ramalan mereka kepada 0.75-1.0 peratus,” katanya.

Diniz berkata, pasaran telah memberikan reaksi kukuh terhadap data itu menyebabkan berlaku satu lagi kenaikan kukuh dolar AS berbanding mata wang lain.

Harga minyak mentah Brent yang menjadi penanda aras global merosot 0.08 peratus kepada AS$93.10 setong.

Semalam, Menteri Kewangan, Tengku Datuk Seri Zafrul Tengku Abdul Aziz, berkata Malaysia tidak mengalami krisis ekonomi meskipun penurunan nilai ringgit berbanding dolar AS ketika ini.

Prestasi ringgit harus dilihat secara menyeluruh dan tidak hanya dibandingkan dengan dolar AS kerana mata wang tempatan itu juga meningkat berbanding banyak mata wang utama lain di dunia.

Sementara itu, ringgit diniagakan tinggi berbanding kumpulan mata wang utama.

Unit tempatan meningkat berbanding dolar Singapura kepada 3.2153/2174 berbanding 3.2320/2333 sewaktu ditutup semalam dan naik berbanding yen Jepun kepada 3.1282/1301 daripada 3.1690/1703.

Ia turut menokok berbanding pound Britain kepada 5.1989/2012 daripada 5.2768/2786 semalam dan naik berbanding euro kepada 4.5105/5125 daripada 4.5818/5833 sebelum ini. – BERNAMA

Author

MEDIAVARIASI

View all posts

View all posts


Nafuzi sukar pilih skuad utama ke final Piala FA

KUALA NERUS: Ketua jurulatih Terengganu FC (TFC) Nafuzi Zain mengakui sukar untuk menentukan kesebelasan utama pemain yang akan diturunkan pada perlawanan akhir Piala FA di Stadium Bukit Jalil, Sabtu ini.

Ia memandangkan semua pemain sedang berada di tahap prestasi terbaik dan bersedia untuk diturunkan pada perlawanan menentang pasukan gergasi bola sepak negara, Johor Darul Ta’zim (JDT).

Malah menurut Nafuzi, hubungan rapat dengan anak buahnya juga menjadikan beliau serba salah untuk membuat pilihan yang tidak akan mengecewakan mana-mana pemain yang sebahagian besarnya belum mempunyai pengalaman beraksi di pentas perlawanan akhir.

“Sebagai bekas pemain, saya amat memahami keghairahan dan keinginan mereka untuk beraksi di pentas akhir. Apatah lagi peluang ini hadir hanya selepas tempoh 11 tahun.

“Ini antara situasi yang paling sukar untuk saya hadapi, tetapi keputusan perlu dibuat walaupun berat. Saya harap semua pemain terima dengan hati terbuka dan beri sokongan kepada rakan sepasukan untuk kejayaan bersama,” katanya ketika ditemui di sesi latihan di Gong Badak malam tadi.

Nafuzi berkata untuk perlawanan akhir, beliau berkemungkinan besar tidak akan melakukan banyak rombakan pada skuad utama yang sering diturunkan pada perlawanan sebelum ini.

Bagaimanapun katanya, skuad kejurulatihan masih menguji beberapa kombinasi baharu pemain untuk disesuaikan dengan corak perlawanan menentang JDT.

“Untuk pemain import, kita ada enam pemain. Seorang terpaksa dikorbankan untuk memenuhi peraturan atas padang.

“Pemilihan ini tentunya sukar, tetapi saya anggap positif kerana akan ada banyak pilihan pemain untuk berhadapan skuad Harimau Selatan yang bukan calang-calang,” katanya. – BERNAMA


Pelajar tingkatan lima ditahan bersama heroin RM40,000

PASIR PUTEH: Polis menahan seorang remaja berusia 17 tahun serta merampas sejumlah dadah disyaki heroin seberat 74.80 gram bernilai RM40,000, di sini semalam.

Ketua Polis Daerah Pasir Puteh, Supt Zaizul Rizal Zakaria berkata, remaja yang juga pelajar Tingkatan Lima sebuah sekolah menengah di sini, ditahan ketika serbuan dilakukan di tepi jalan di Kampung Lembah Semerak pada 5 petang.

Beliau berkata, ketika intipan dilakukan suspek dilihat sedang duduk di atas sebuah motosikal jenis Yamaha Y15ZR warna kuning/hitam tanpa nombor pendaftaran di tepi jalan.

“Suspek bertindak untuk cuba melarikan diri namun berjaya ditangkap oleh sepasukan anggota Bahagian Siasatan Jenayah Narkotik Daerah yang membuat serbuan.

“Hasil pemeriksaan ke atas motosikal suspek telah ditemukan sebanyak 20 botol plastik cerah bertudung kuning yang setiap satu botol berisi serbuk keputihan disyaki dadah jenis heroin,” katanya dalam kenyataan, hari ini.

Zaizul Rizal berkata, hasil ujian saringan awal polis mendapati suspek juga positif dadah jenis methamphetamine.

“Suspek direman selama tujuh hari bermula hari ini hingga 4 Julai depan untuk siasatan lanjut di bawah Seksyen 39B Akta Dadah Berbahaya (ADB) 1952 dan Seksyen 15(1)(a) ADB 1952,” katanya. – BERNAMA


PRU15: PKR umum tujuh calon profesional, Nik Omar bertanding di Perak

PETALING JAYA: Nik Omar Nik Abdul Aziz, anak bekas Menteri Besar Kelantan, Datuk Nik Abdul Aziz Nik Mat akan mewakili PKR bertanding di negeri Perak pada Pilihan Raya Umum ke-15 (PRU15) akan datang.

Presiden PKR, Datuk Seri Anwar Ibrahim turut mengumumkan, bekas Timbalan Ketua Pengarah Perkhidmatan Awam (Operasi), Jabatan Perkhidmatan Awam (JPA), Datuk Zainal Azman Abu Seman turut akan bertanding di negeri Perak.

Selain itu, ahli akademik, Datuk Hassan Basri Awang Mat Dahan akan mewakili gabungan parti itu bagi merebut kerusi di Pahang sementara itu pejuang hak pesakit spina bifida, Dr Nur Aisyah Mydin Abdul Aziz akan dipertaruhkan di kawasan Wilayah Persekutuan Kuala Lumpur.

“Semua calon ini akan bertanding di bawah tiket PKR,” katanya dalam sidang media pengumuman calon berprofil tinggi di ibu pejabat PKR, di Merchant’s Square, Petaling Jaya, di sini hari ini.

Anwar juga turut mengumumkan ahli korporat, Saiful Azan Yusof akan bertanding di Selangor manakala mantan Presiden Majlis Belia Malaysia, Julfitri Johar akan diletakkan sebagai calon di Negeri Sembilan.

Selain itu, PKR juga akan mempertaruhkan golongan mahasiswa untuk mewakili parti itu di PRU15, Fatin Amylie Fazlie, 28 tahun yang akan bertanding di Perlis.

Kata Anwar, semua calon yang akan mewakili PKR yang akan bertanding di bawah gabungan Pakatan Harapan akan diumumkan pada 28 Oktober di Taman Kosas, Ampang Jumaat ini.

Author

Mohamad Fitri Hazim Hazam

View all posts

View all posts


Insiden sos peket: McDonald’s dedah situasi sebenar insiden, buat laporan polis

PETALING JAYA: Tidak sengaja beri jumlah sos cili yang tidak mencukupi menjadi punca seorang pelanggan berang sehingga tercetusnya insiden caj RM1 untuk sepeket sos cili.

McDonald’s Taman Buaya menerusi satu kenyataan pada Selasa tampil menjelaskan, walaupun krew bertugas ketika itu menyediakan peket tambahan sos cili dengan segera, namun ia tidak meredakan keadaan, malah membuatkan pelanggan tersebut marah.

“Selepas jalankan siasatan dalaman dan menyemak rakaman televisyen litar tertutup (CCTV), kami dapati terdapat kesilapan awal di pihak kami di mana pelanggan secara tidak sengaja diberikan jumlah sos cili yang tidak mencukupi.

“Kakitangan kami kemudiannya menyediakan peket tambahan sos cili dengan segera apabila diminta oleh pelanggan.

“Walau bagaimanapun pada ketika itu, pelanggan menjadi sangat marah dan agresif secara lisan terhadap kakitangan kami,” kata kenyataan tersebut.

Susulan itu kenyataan sama berkata, pelanggan tersebut berkeras untuk membayar tambahan 10 peket sos cili dan menggesa krew terbabit untuk mengeluarkan resit untuk pembelian berkenaan.

“Walaupun krew kami cuba jelaskan bahawa sos cili disediakan secara percuma, pelanggan itu dengan marah berkeras untuk dikenakan bayaran untuk 10 peket itu.

McDonald’s Malaysia katanya, amat kecewa dengan tindakan pelanggan itu, yang bukan sahaja menunjukkan keagresifan terhadap kakitangannya, tetapi juga menyiarkan maklumat tidak tepat mengenai kejadian itu di media sosial.

“Kami telah laporkan kejadian ini kepada polis untuk memastikan keselamatan kakitangan kami memandangkan tingkah laku agresif pelanggan.

“Kami ingin mengulangi bahawa McDonald’s Malaysia menawarkan semua pelanggan kami sos cili tanpa kos tambahan.

“Di samping itu, McDonald’s Malaysia memandang tinggi kakitangan kami sebagai barisan hadapan yang secara konsisten berusaha memberikan perkhidmatan kepada rakyat Malaysia,” tambah kenyataan itu. – Kosmo!

Author

Media Variasi

View all posts

View all posts


3 lagi laporan diterima babit kes dera taska di Cheras

KUALA LUMPUR – Polis Kuala Lumpur mengesahkan pihaknya menerima tiga lagi laporan membabitkan kes dera kanak-kanak di sebuah pusat jagaan Kanak-Kanak, Bandar Seri Permaisuri Cheras.

Ketua Polis Kuala Lumpur, Datuk Allaudeen Abdul Majid berkata, siasatan berhubung kejadian hampir lengkap dan akan dihantar ke Timbalan Pendakwa Raya (TPR) dalam masa terdekat.

“Kita menerima tiga laporan tambahan di pusat jagaan sama. Setakat ini, semua keterangan telah diambil. Bagi kecederaan yang dialami kanak-kanak terlibat, kita tunggu laporan daripada pihak hospital,” katanya.

Beliau berkata demikian selepas Program Rawatan Kesihatan Perubatan Tradisional Cina anjuran Polis Kuala Lumpur dan Persekutuan Persatuan Tabib Perubatan Tradisional Cina dan Akupuntur Malaysia (FCPAAM) di Ibu Pejabat Kontinjen Kuala Lumpur, di sini, hari ini.

Sementara itu, Ketua Polis Daerah Cheras, Asisten Komisioner Zam Halim Jamaluddin memberitahu tiga laporan berkenaan dibuat oleh penjaga sebaik sahaja video dera berkenaan tular di media sosial.

“Ibu bapa bertindak menyoal anak-anak mereka dan seterusnya membuat laporan susulan,” jelasnya.

Terdahulu, media melaporkan seorang kanak-kanak berusia dua tahun mengalami kecederaan pada dahi, kedua-dua belah pipi dan calar di tangan selepas didera pengasuh wanita di sebuah pusat jagaan tersebut.

Dua klip video berdurasi satu minit dan 56 saat tular di media sosial dan berjaya dikesan pihak polis kira-kira pukul 9.39 pagi, Selasa lalu. – Kosmo

Authors

Media Variasi

View all posts

Diyana Rahip

View all posts

View all posts

View all posts


Pasukan SAR laung azan sebelum jumpa Naufal dalam keadaan selamat

IPOH: Pasukan mencari dan menyelamat (SAR) seorang pelajar tahfiz berusia 17 tahun yang dilaporkan hilang di kawasan kebun getah di Kampung Tanjong Sejarah, Kampung Tawai, Gerik melaungkan azan sebelum menemukan pelajar itu dalam keadaan selamat, pagi tadi.

Penolong Pengarah Bahagian Operasi Jabatan Bomba dan Penyelamat (JBPM) Perak, Sabarozi Nor Ahmad berkata, Muhammad Naufal Adzimi Mohd Harris dijumpai pada 10.49 pagi, kira-kira dua kilometer dari lokasi motosikal yang ditinggalkan mangsa ditemukan.

“Pasukan SAR pada pagi ini dipecahkan kepada lapan kumpulan yang disertai pelbagai agensi seperti JBPM, PDRM, PGA dan orang awam. Gerak kerja dimulakan dengan membuat laungan azan oleh Pegawai Operasi PKpgB Hasna Rashid.

“Lokasi berkenaan sebelum ini juga telah pun dibuat pencarian namun mungkin situasi mangsa yang bergerak menyebabkan dia tidak ditemukan sebelum ini,” katanya dalam kenyataan hari ini.

Beliau berkata, mangsa ditemukan dalam keadaan lemah.

Terdahulu, operasi hari keempat diteruskan hari ini dengan kekuatan anggota 94 orang termasuk polis, unit K9 bomba, Agensi Pertahanan Awam dan orang awam. – BERNAMA


Syarikat Elon Musk dapat kelulusan kaji tanam implan pada otak manusia

BENGALURU: Syarikat teknologi implan otak diterajui Elon Musk, Neuralink mengumumkan pihaknya kini menerima kelulusan Pentadbiran Makanan dan Ubat-Ubatan (FDA) Amerika Syarikat (AS) untuk menjalankan kajian klinikal pertama membabitkan manusia.

Sebelum ini, Musk menjangkakan syarikatnya itu akan memulakan kajian terhadap manusia berhubung implan otak bagi merawat keadaan sukar dikawal seperti lumpuh dan buta.

“Ini adalah hasil kerja luar biasa oleh pasukan Neuralink dengan kerjasama rapat dengan FDA dan mewakili langkah pertama yang penting yang suatu hari nanti akan membolehkan teknologi kami membantu ramai orang,” maklum Neuralink seperti dilapor portal CNBC.

Bagaimanapun, syarikat yang ditubuhkan pada 2016 itu masih belum membuka permohonan pengambilan pesakit untuk percubaan klinikal tersebut.

Neuralink ialah sebahagian daripada industri melibatkan sistem dengan otak yang baru muncul, atau dikenali BCI.

BCI ialah sistem yang mentafsir isyarat otak dan menterjemahkannya kepada arahan untuk teknologi luaran.

Para saintis telah mengkaji teknologi BCI selama beberapa dekad, dan beberapa syarikat telah membangunkan sistem yang yang mereka harap untuk dibawa ke pasaran.

Namun, bukan mudah untuk menerima kelulusan FDA membabitkan peranti perubatan komersial kerana memerlukan hasil syarikat yang berjaya menjalankan beberapa pusingan ujian dan pengumpulan keselamatan data yang sangat teliti.

Setakat ini, hanya Nueralink yang berjaya merangkul meterai akhir kelulusan FDA yang memberi kebenaran untuk kajian dilaksanakan terhadap pesakit manusia.

Author

Diyana Rahip

View all posts

View all posts


Kisah anak potong payu dara ibu akibat dadah, ‘curi’ tumpuan Parlimen

KUALA LUMPUR: Kisah benar seorang ibu tunggal dicederakan anak kandung akibat pengaruh dadah, mencuri perhatian sesi perbahasan Usul Menjunjung Kasih Titah Diraja di Dewan Rakyat hari ini.

Menceritakan pengalamannya, Datuk Mohd Suhaimi Abdullah (PN-Langkawi) berkata, beliau pernah didatangi seorang ibu tunggal yang hilang sebelah payudara akibat perbuatan ganas anak lelakinya yang terbabity dalam penyalahgunaan dadah.

Lebih memilukan, Mohd Suhaimi, yang juga Timbalan Yang Dipertua Persatuan Mencegah Dadah Malaysia (Pemadam) berkata, wanita itu tidak berani ke hospital mendapatkan rawatan dan hanya menyapu lukanya dengan serbuk kopi kerana takut perbuatan anaknya terbongkar oleh pihak polis.

“Anak dia itu minta duit tiga empat kali (ibu) tak bagi, anak pergi ke dapur dan ambil pisau… rentap rantai mak dia, dia potong buah dada kiri mak dia. Itu kasih seorang ibu, tapi anak sanggup potong buah dada mak dia yang menyusukan dia, itu akibat dadah,” katanya.

Mengambil iktibar daripada kisah itu, Mohd Suhaimi, yang pertama kali menjadi wakil rakyat, berharap kerajaan memandang serius isu penagihan dadah dan melaksanakan langkah yang lebih berkesan bagi menanganinya.

Syed Saddiq Syed Abdul Rahman (PH-Muar), yang mencelah perbahasan Mohd Suhaimi, berkata, kerajaan perlu menukar strategi dan taktik mencegah penyalahgunaan dadah dengan rawatan terutama kes-kes yang tidak serius.

“Terutama ‘soft drug’, bukankah lebih baik kita guna inisiatif untuk merawat mereka, tidak meletakkan dalam penjara tetapi biar pakar dan doktor merawat mereka supaya proses pemulihan itu lebih baik seperti dilakukan negara Portugal,” katanya.

Dalam perkembangan lain, Syahredzan Johan (PH-Bangi), dalam perbahasannya, mencadangkan Suruhanjaya Pilihan Raya (SPR) meneliti semula kawasan-kawasan Parlimen yang mempunyai jumlah pengundi yang ramai supaya dilakukan persempadanan semula.

Menjadikan Parlimen Bangi yang mempunyai jumlah pengundi berdaftar teramai iaitu sebanyak 300,000 pengundi sebagai contoh, Syahredzan berkata saiz Parlimen ‘mega’ itu memberi kesan kepada nilai undi seseorang pengundi.

Persidangan dewan bersambung Isnin ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


DSV keluar lagu ‘Happy Birthday’, netizen tak sabar nak ‘wish birthday’ kawan

CYBERJAYA: Baru-baru ini, usahawan terkenal Datuk Seri Vida atau DSV, tampil keluarkan lagu selamat hari jadi versi terbaharu yang dicipta khas buat anak perempuannya, Cik B.

Menerusi hantaran di TikTok, DSV memuat naik sebuah video dia menyanyikan lagu itu ketika majlis sambutan ulang tahun kelahiran Cik B yang ke-18.

Malah, lagu yang diberi tajuk Hey Hey Birthday itu ditulis dan dicipta khas oleh komposer Amy Ukays.

Menjengah di ruangan komen, rata-rata netizen kagum dengan kegigihan DSV hasilkan lagu untuk anaknya, perkongsian tersebut turut meraih pelbagai respon dalam kalangan warga net.

“Suka dengan DSV ini satu saja, apa yang keluar dari mulut dia semua benda yang baik-baik untuk anak dia ‘anak mama yang baik, anak mama yang kuat,” tulis netizen.

“DSV gembirakan hati semua orang apatah lagi anak-anaknya. Bukan setakat anak bertuah DSV pun bertuah. HB Cik B,” komen seorang netizen.

“Banyak yang positif ada pada DSV, walau sering dikecam, DSV wanita yang tabah, kuat berusaha sentiasa bina keyakinan dan motivasi pada anak-anaknya. Tabarakallah,” kongsi netizen.

Namun, ada juga yang berterima kasih kepada usahawan itu kerana telah menghasilkan lagu selamat hari jadi yang baru.

“Thank you DSV keluarkan lagi birthday yang baru. Senang saya nak wish kawan-kawan saya lepas ini,” seloroh warga net.

“Dah lepas ini birthday orang wish kat IG Story semua pakai lagu ini,” tulisnya.

“Baguslah DSV ini, tak pening kepala dah nak cari lagu birthday lepas ini,” kata netizen.

Oleh: AIN JAPRI (Pelatih USM)

Author

Media Variasi

View all posts

View all posts


Anwar telah masukkan kehadiran dalam kes saman Dr Mahathir

KUALA LUMPUR: Datuk Seri Anwar Ibrahim telah memasukkan kehadiran dalam kes saman Tun Dr Mahathir Mohamad terhadapnya yang menuntut ganti rugi RM150 juta berhubung ucapan Perdana Menteri ke-10 itu di Kongres Nasional Khas Malaysia Madani: “Perlaksanaan Sebuah Idealisme” pada Mac lepas.

Memorandum kehadiran itu difailkan oleh firma guaman, Tetuan Thomas Philip yang mewakili Anwar selaku defendan pada 16 Mei.

Peguam Alliff Benjamin Suhaimi yang mewakili Anwar ketika dihubungi pemberita mengesahkan perkara itu dan memaklumkan pengurusan kes ditetapkan pada 31 Mei ini secara dalam talian di hadapan Pesuruhjaya Kehakiman Jamhirah Ali.

Pada 3 Mei, Dr Mahathir yang juga bekas perdana menteri selaku plaintif memfailkan saman itu di Mahkamah Tinggi Shah Alam, mendakwa pada 18 Mac lepas, Anwar memberikan ucapan di kongres berkenaan di Stadium Melawati, Shah Alam dan telah mengeluarkan beberapa kenyataan yang berbaur fitnah bertujuan untuk menjatuhkan reputasi plaintif.

Menurut Dr Mahathir antaranya kenyataan kononnya plaintif ‘membolot’ harta untuk diberikan kepada anak-anak dan keluarganya selain memberikan layanan khas atau mengutamakan individu-individu yang berpangkat tinggi.

Oleh itu, plaintif menuntut ganti rugi am berjumlah RM50 juta, ganti rugi teladan berjumlah RM100 juta dan perintah supaya defendan dengan serta-merta menarik balik kesemua kenyataan-kenyataan fitnah.

Beliau turut memohon perintah mahkamah supaya defendan memadamkan kesemua kenyataan di media sosial atau media elektronik selain memohon perintah agar defendan membuat permohonan maaf secara bertulis kepada plaintif dan relif lain yang difikirkan sesuai. – BERNAMA


Hakim tarik diri dengar permohonan MAIPs berhubung hak penjagaan tiga beradik

KUALA LUMPUR: Seorang hakim Mahkamah Tinggi menarik diri daripada mendengar permohonan Majlis Agama Islam dan Adat Istiadat Melayu Perlis (MAIPs) untuk mengubah perintah penjagaan tiga beradik yang diberikan kepada ibu tunggal Loh Siew Hong.

Peguam MAIPs, Mohamed Haniff Khatri Abdulla berkata, Hakim Evrol Mariette Peters bersetuju dengan permohonan MAIPs agar beliau menarik diri apabila perkara itu dibangkitkan pada prosiding pengurusan kes melalui dalam talian hari ini.

“Pengurusan kes seterusnya ditetapkan pada 19 April di hadapan timbalan pendaftar,” kata peguam itu.

Pada 20 Mac, MAIPs telah menulis surat kepada mahkamah agar Peters menarik diri daripada mendengar kes itu.

Berdasarkan salinan surat berkenaan, majlis agama Islam negeri itu memohon Peters agar menarik diri kerana beliau selaku hakim pada 15 Jun tahun lepas telah menolak permohonan MAIPs untuk mencelah selepas mendapati MAIPs gagal menunjukkan bahawa majlis itu adalah pihak berkepentingan terhadap kanak-kanak terbabit.

Bagaimanapun, pada 7 Februari lepas, Mahkamah Rayuan membatalkan keputusan itu dan membenarkan MAIPs untuk mencelah dalam prosiding penceraian Loh,  sekali gus membuka jalan kepada majlis itu untuk memohon mengubah perintah jagaan terhadap tiga beradik berkenaan.

Menerusi surat itu, MAIPs mendakwa hakim tersebut telah terkhilaf dalam keputusannya dengan menyentuh merit isu status agama anak-anak itu dan permohonan untuk mengubah perintah penjagaan.

MAIPs mendakwa perkara itu memerlukan hakim yang berbeza untuk mendengar permohonan tersebut.

Dalam petisyen perceraian itu, Loh, 36, telah diberikan hak penjagaan dan kawalan tunggal bagi tiga anaknya.

MAIPs memfailkan permohonan untuk mencelah pada 7 Mac tahun lepas bagi membolehkan majlis agama itu mempunyai locus standi (kedudukan undang-undang) untuk memohon mengubah syarat perintah hak penjagaan yang diberikan kepada Loh.

Pada 21 Februari 2022, tiga beradik itu yang berada di bawah jagaan Jabatan Kebajikan Masyarakat diserahkan kepada Loh selepas Mahkamah Tinggi membenarkan permohonan habeas corpusnya.

Sementara itu, peguam Loh, J. Gunamalar berkata, mereka telah memfailkan permohonan penangguhan berhubung perintah variasi yang dikemukakan oleh MAIPs. – BERNAMA


UPM terbit modul perintis nano untuk pelajar sekolah menengah

UNIVERSITI Putra Malaysia (UPM) menerusi Institut Nanosains dan Nanoteknologi (ION2), menerbitkan modul perintis nanosains dan nanoteknologi yang bersesuaian dengan subjek Kimia Tingkatan 5.

Timbalan Ketua Setiausaha (Pembangunan Teknologi), Kementerian Sains, Teknologi dan Inovasi, Datuk TS. Dr. Mohd Nor Azman Hassan berkata, pada tahun 2021 terdapat silibus yang menyentuh bidang nanoteknologi telah dimuatkan di dalam buku teks menengah atas iaitu bagi subjek Kimia Tingkatan 5.

“Oleh yang demikian, ION2 UPM sebagai peneraju di dalam bidang nano mengorak langkah terkehadapan untuk menyebarkan, memindahkan dan memastikan ilmu berkenaan nanosains dan nanoteknologi dapat disampaikan secara tepat kepada pelajar.

“Ini dijangka dapat meningkatkan kefahaman dan minat pelajar untuk mendalami bidang nanosains dan nanoteknologi.

“Program pemindahan ilmu kepada guru kimia sekolah menengah merupakan projek yang dilihat dapat membantu dalam memperkasakan ilmu serta pengetahuan berkenaan nanosains dan nanoteknologi,” katanya seperti dilapor portal Relevan.

Katanya lagi, perkara sedemikian amat penting dalam usaha untuk melahirkan modal insan yang berkualiti tinggi, berkemahiran, berpengetahuan, kreatif dan inovatif dalam bidang sains dan teknologi.

Jelasnya lagi, usaha itu selaras dengan aspirasi strategi kedua Dasar dan Strategi Nanoteknologi Negara 2021-2030 (DSNN) iaitu memakmurkan penyelidikan dan pembangunan di dalam nanoteknologi.

Untuk makluman, misi ION3 UPM adalah untuk mencipta program yang sesuai dengan keperluan masyarakat sambil memanfaatkan kepakaran serta sumber yang ada dan akan dimulakan di sekolah menengah di Daerah Hulu Langat.

Sementara itu, Timbalan Naib Canselor Penyelidikan dan Inovasi UPM, Prof Dr. Nazamid Saari berkata, permulaan modul itu adalah langkah pertama yang membuka jalan kepada lebih banyak pemindahan dan perkongsian ilmu sama ada secara langsung atau tidak langsung bagi mengangkat bidang nano ke tahap yang terbaik di sisi masyarakat di negara ini.

“Penerbitan modul pemindahan ilmu nanosains dan nanoteknologi dapat melancarkan pelaksanaan aktiviti pemindahan dan pengembangan ilmu kepada komuniti tersasar secara lebih efektif dengan penyampaian isi kandungan yang tepat, berstruktur dan sistematik.

“Impak penghasilan modul ini akan melancarkan pelaksanaan aktiviti pemindahan ilmu dan berupaya untuk meningkatkan dan mengukuhkan pengetahuan serta pendaya upayaan kefahaman guru-guru dalam bidang nano,” katanya.

Author

Diyana Rahip

View all posts

View all posts


Petronas penaja rasmi MIE Racing Honda Team di WSBK 2023

MIE Racing Honda Team hari ini telah mengumumkan Petronas sebagai penaja rasmi bagi pasukan itu bagi saingan WSBK 2023. Pengumuman itu melalui satu hantaran video di YouTube Petronas Motorsports.

Sebelum ini, para peminat sukan permotoran tanah air mendengar khabar angin bahawa Petronas akan menaja pasukan yang diwakili oleh dua orang pelumba dari Malaysia iaitu Hafizh Syahrin Abdullah dalam kategori WSBK dan Adam Norrodin Ibrahim dalam kategori WSPP.

Pasukan MIE Racing Honda yang kini dikenali sebagai Petronas MIE Racing Honda Team melalui hantaran video di laman sosial rasmi mereka semalam dengan satu ‘teaser’ serta menunjukkan warna rasmi bagi penaja baharu mereka. Rata-rata peminat dapat meneka siapakah penaja baharu pasukan itu.

Selain Hafizh Syahrin dan Adam Norrodin, pasukan Petronas MIE Racing Honda Team turut diwakili oleh pelumba dari Brazil, Eric Granado dalam kategori WSBK dan pelumba dari Scotland, Tarran Mackenzie dalam kategori WSPP.

A new two-wheel era begins today – @PETRONAS and MIE Racing Honda join forces to take on @WorldSBK.

See the full launch on the PETRONAS Motorsport YouTube channel here https://t.co/iIFxOqSLef#OutRaceYourself #PETRONASMotorsports #WorldSBK pic.twitter.com/VkBN34Gkjt

— PETRONAS Motorsports (@PET_Motorsports) February 22, 2023

Petronas dan MIE Racing pernah bekerjasama dalam satu projek di World Championship dalam kategori Moto2 tahun lepas semasa perlumbaan di Litar Antarabangsa Sepang.

Author

Muhammad Nor Fadzly Mahat

View all posts

View all posts


Pemikiran serta semangat KFA perlu selari dengan usia 100 tahun penubuhan – Sanusi

ALOR SETAR: Pemikiran dan semangat semua segmen bola sepak di Kedah diharap dapat berubah selari dengan perubahan masa Persatuan Bolasepak Kedah (KFA) yang akan menjangkau usia 100 tahun penubuhannya pada 2024.

Presiden KFA, Datuk Seri Muhammad Sanusi Md Nor berkata, semua segmen antaranya pihak pengurusan, penaja, jurulatih, pemain dan penyokong perlu lebih matang dan positif demi membantu mengangkat kembali negeri Kedah di persada bola sepak tanah air.

“Bola sepak ini bukan lagi sukan untuk kesihatan tetapi ia telah berubah menjadi industri. Memang ada sisi positif dalam bola sepak ini tetapi sisi gelapnya lebih banyak dan itu yang membuatkan industri bola sepak negeri dan negara rosak.

“Tahun depan, genap 100 tahun KFA, banyak sejarah dan suka duka yang telah dilalui … jadi dengan pencapaian 100 tahun itu, saya berharap pemikiran dan semangat kita semua juga dapat berubah selari dengan perubahan masa ini,” katanya semasa berucap pada Majlis Aidilfitri KFA di sini, malam tadi.

Dalam pada itu, Muhammad Sanusi yang juga Menteri Besar Kedah berkata, sejak dilantik menjadi Presiden KFA pada 2020, banyak perubahan yang telah cuba dilakukannya termasuk menutup ruang-ruang kepada pihak yang berniat untuk mengambil kesempatan terhadap persatuan berkenaan.

“Saya tahu selok-belok dalam persatuan bola sepak … ini tempat untuk orang membina pengaruh dan membawa lari duit, jadi saya telah matikan, tutup semua ruang yang boleh ditembusi kerana ingin pastikan KFA bebas daripada perkara-perkara yang boleh menjatuhkan bola sepak negeri.

“Menjangkau 100 tahun ini juga, kita telah berjaya mempunyai bangunan sendiri yang akan dinamakan sebagai ‘House Of Kedah Football’ dan ini akan menjadi mercu tanda kepada persatuan di samping meningkatkan lagi tadbir urus organisasi KFA demi pembangunan bola sepak di Kedah,” katanya. – BERNAMA


Hukuman berat terhadap dalang manipulasi pasaran saham, bukti Singapura jaga reputasi

SINGAPURA:  Hukuman berat yang dijatuhkan kepada dalang di sebalik manipulasi pasaran saham terbesar Singapura adalah bukti jelas keazaman pihak berkuasa bertindak terhadap salah laku dan menjaga reputasi pulau itu sebagai pusat kewangan antarabangsa.

Hal ini dinyatakan dalam satu kenyataan bersama dikeluarkan Jabatan Peguam Negara (AGC), Pasukan Polis Singapura (SPF) dan Penguasa Kewangan Singapura (MAS) berhubung hukuman terhadap ahli perniagaan Malaysia Soh Chee Wen dan Quah Su-Ling oleh Mahkamah Tinggi republik itu pada Rabu.

Pendakwaan memohon agar mahkamah mengenakan hukuman penjara 40 tahun ke atas Soh dan 19 tahun setengah terhadap Quah.

Quah dan Soh didapati bersalah memanipulasi harga saham Kumpulan Blumont, Asiasons serta LionGold antara Ogos 2012 hingga Oktober 2013 dan menipu dua institusi kewangan.

“Kami tidak akan bertolak ansur dengan sebarang percubaan meruntuhkan sistem keadilan jenayah kami.

“Kami akan terus bekerjasama rapat dengan agensi penguatkuasaan undang-undang dan pengawal selia untuk menjaga reputasi Singapura sebagai pusat kewangan antarabangsa,” kata Ketua Pendakwa Tan Kiat Pheng.

Soh dan Quah, masing-masing disabitkan dengan 180 dan 169 pertuduhan selepas perbicaraan kes mereka.

Sementara itu, Pengarah Jabatan Hal Ehwal Komersial (CAD) SPF, David Chew berkata, jabatan itu memandang serius perbuatan memanipulasi pasaran saham kerana ia menjejaskan integriti pasaran modal Singapura.

“Demi melindungi integriti pasaran modal kita, pihak berkuasa akan menjejaki dan mendakwa penjenayah yang memanipulasi pasaran modal atau bersekongkol dengan individu berkenaan,” kata Chew.

Kenyataan bersama itu juga menyatakan bahawa Soh dan Quah masing-masing akan memfailkan notis rayuan terhadap sabitan dan hukuman yang dikenakan, kecuali Soh tidak akan merayu terhadap sabitan untuk pertuduhan di bawah Seksyen 148 Akta Syarikat.

Pertuduhan di bawah Seksyen 148 Akta Syarikat adalah berkaitan dengan “pengurusan Blumont, Asiasons, dan LionGold,” menurut kenyataan itu.

“Skim itu didalangi pesalah untuk memanipulasi saham yang disenaraikan di SGX sehingga membawa kepada kerugian besar dan menjejaskan keyakinan orang ramai terhadap integriti pasaran modal Singapura,” kata Penolong Pengarah Urusan, Pembayaran Polisi dan Jenayah Kewangan MAS, Loo Siew Yee.

MAS akan terus bekerjasama dengan AGC, CAD dan pihak industri untuk mengesan, menghalang dan mendakwa pelaku selaras dengan objektif bagi memastikan pasaran modal republik itu kekal adil, teratur dan telus. – BERNAMA


Lontong, hidangan utama ‘orang Johor’ di pagi raya

CYBERJAYA: Menjelang hari raya Aidilfitri, pasti banyak juadah yang disajikan seperti ketupat, rendang, lemang, nasi himpit serta lontong.

Tahukah kalian asal-usul lontong yang sebenar?

Untuk pengetahuan umum, di Malaysia lontong sering dimakan bersama kuah lodeh.

Lontong adalah makanan menyerupai nasi himpit yang dibalut menggunakan daun pisang. Manakala lodeh pula seakan-akan kuah masak lemak yang mengandungi tempe, kacang panjang, kobis, lobak dan tauhu.

Bercerita tentang sejarah, lontong sebenarnya berasal dari Jawa lalu dibawa oleh perantau dari sana ke Tanah Melayu lantas menyebarkan menu berkenaan terutamanya di negeri Johor sehingga menjadi antara hidangan ikonik Malaysia.

Namun, kini hidangan lontong bersama kuah lodeh sudah dikenali sebagai lontong sahaja.

Malah, rata-rata masyarakat di Malaysia kini dilihat lebih terbiasa menggantikan sajian lontong menggunakan nasi himpit.

Menariknya di Johor, terdapat dua jenis lontong iaitu lontong basah dan kering atau dipanggil ‘lontong darat’.

Lontong basah adalah lontong yang dihidang bersama kuah lodeh manakala lontong darat pula dimakan bersama sate, kurma daging, serunding kelapa serta sambal bilis.

Kedua-dua jenis lontong ini kebiasaannya dihidang bersama kuah kacang yang merupakan kombinasi sempurna buat orang Johor.

Walaupun lontong darat tidak menggunakan santan akan tetapi lemak dari serunding kelapa begitu terasa dan kombinasi kuah kurma daging itu akan memberi seribu kenikmatan dalam setiap kunyahan.

Justeru, bagi anda yang ingin membuat lontong kuah lodeh tetapi tidak pasti resepi mana yang sedap, jangan risau jom ikuti resepi yang dikongsi oleh ‘Warisan Johor’ di bawah:

Bahan yang diperlukan:

Bahan-bahan kisar halus:

Bahan-bahan sampingan:

Cara masak:

*Tips penting: kalau nak kuah lebih pekat, soo hoon jangan rendam, cuma kena lalukan di bawah air paip sebelum dimasukkan dalam kuah lontong. Masak dengan api sederhana sampai soo hon kembang.

Oleh: AIN JAPRI (Pelatih USM)

Author

Media Variasi

View all posts

View all posts


Netizen ‘loya’ tengok peniaga simpan sos ayam percik dalam tong sampah

CYBERJAYA: Sebut saja bazar Ramadan pasti terbayang pelbagai juadah makanan enak yang dijual seperti kuih pelita, murtabak, roti john serta ayam percik.

Baru-baru ini, seorang peniaga yang menjual ayam percik di sebuah bazar sekitar Pulau Pinang menjadi perhatian warga net.

Perkara itu susulan tular video memaparkan peniaga berkenaan sedang menyediakan sajian ayam percik yang dijualnya.

Rata-rata netizen terkejut melihat cara penyediaan ayam percik itu kerana kelihatan peniaga terbabit menggunakan sebuah tong besar berwarna hitam seperti tong sampah, untuk mengisi sos perapan ayam percik.

Malahan, ramai netizen yang meninggalkan komen dengan menzahirkan rasa ‘loya’ akan cara penyediaannya itu.

“Bekas kuah yang tong hitam tu bukan untuk makanan sebab dia bukan food safe nanti bahan kimia dari tong tu masuk dalam makanan bila kuah panas.

“Ayam percik tong sampah. Ada bekas yang elok lagi boleh guna, asal boleh je. Sebiji macam tong sampah aku kat rumah abang oi.

“Tong tu khas untuk letak sampah pakcik. Pakcik ingat cuci bersih-bersih bahan kimia yang dipakai buat tong sampah tu akan hilang ke?,” tulis netizen.

Justeru, diharapkan para peniaga kekal menjaga kebersihan dan cara penyimpanan makanan haruslah diberi keutamaan sebelum menjual kepada pelanggan.

Oleh: AIN JAPRI (Pelatih USM)

Author

Media Variasi

View all posts

View all posts


Melampau! Netizen panas tengok ‘couple’ bermaksiat di konsert ST12

CYBERJAYA: Pastinya suatu hal yang menggembirakan hati apabila dapat menonton persembahan artis kegemaran secara live di depan mata.

Namun, siapa sangka dek kerana sikap dan perbuatan sebilangan individu yang tidak bermoral ternyata mengganggu mood orang di sekelilingnya.

Baru-baru ini, rata-rata rakyat Malaysia yang hadir ke konsert kumpulan muzik Indonesia, ST12, menzahirkan keterujaan mereka menyaksikan kumpulan itu menyanyi secara live di Axiata Bukit Jalil, Kuala Lumpur pada Sabtu.

Namun, menjadi perhatian apabila ada sebilangan daripada peminat ST12 ini meluahkan ketidakpuasan hati mereka dengan sepasang kekasih yang dipercayai melakukan perbuatan tidak beretika ketika berada di kawasan umum.

Perkara itu menjadi perhatian di ruangan laman Twitter apabila seorang peminat ST12, @shahaidin, berkongsi kisah yang tercetus sewaktu menghadiri konsert berkenaan.

Menurutnya, tindakan sepasang kekasih yang disifatkan terlalu intim di khalayak ramai membuatkan rata-rata peminat ST12 yang berada di kawasan sama menjadi tidak selesa.

“Rules dah cakap jangan bawak vape, kau pergi bawa juga and selamba je hisap, otak letak kat lutut. Tu takpe lagi, siapkan peluk-peluk, lepastu kissing, raba raba ‘depan’ kitaorang semua yang ada kat situ.

“Pastu kau tu dahlah pakai tudung elok la sikit perangai tu. Kot la kata korang dah kawen, gi mamp*s la and sila la sorok perbuatan luar jangkaan korang tu. Geli si*l,” tulisnya.

Luahannya itu turut disokong rata-rata netizen khususnya mereka yang menjadi saksi atas perbuatan kekasih berkenaan.

Malah, ada yang berpendapat tindakan pasangan terbabit hanya akan menjejaskan semua pihak seperti membuatkan seluruh konsert di Malaysia dibatalkan serta-merta.

Justeru, warga net turut berharap rakyat di negara ini khususnya bagi mereka yang seringkali menghadiri konsert, dapat menjaga perilaku dan batas ketika berada di kawasan umum.

Mengulas berhubung konsert Reunion ST12, difahamkan hampir 10,000 peminat membanjiri ruang Axiata Arena dan rata-rata yang hadir berpuas hati dengan persembahan dari kumpulan tersebut.

Author

Diyana Rahip

View all posts

View all posts


Musa Hassan kahwini Qistina Lim

CYBERJAYA: Bekas Ketua Polis Negara, Tan Sri Musa Hassan, 72, selamat melangsungkan perkahwinan bersama wanita pilihannya dikenali Qistina Lim, pada malam tadi.

Menerusi lokasi yang dikongsi melalui hantaran Facebook seorang individu dipercayai adiknya, Mohammad Izzat Hassan, majlis resepsi pasangan itu diadakan di sebuah hotel di Shah Alam.

Mohammad Izzat menerusi kapsyen di hantaran terbabit menzahirkan ucapan tahniah kepada abang sulungnya.

“Syukur Alhamdulillah dan congratulations, Tan Sri Musa Hassan dan Puan Sri Qistina Lim.

“You always be my idol, my advisor, my leader and my brother.

“Welcome kak long PS Qistina to our family. Semoga mendapat mawaddah, rahmah dan kekal sehingga ke Jannah, Amin YRA,” tulisnya.

Untuk rekod, Musa Hassan sebelum ini pernah mendirikan rumah tangga bersama Elly Afizahwati Abdul Jalil, 42 tetapi selepas 10 tahun berkahwin, Elly memfailkan cerai di Mahkamah Rendah Syariah pada 30 Mac lalu.

Permohonan cerai itu difailkan kerana faktor Shiqaq atau perbalahan berpanjangan dengan Musa.

Author

Nurul Ain Japri

View all posts

View all posts


12 lorong tambahan RFID di Lebuhraya Utara-Selatan mula beroperasi

KUALA LUMPUR: Kerja-kerja menambah 12 lorong tambahan teknologi Identifikasi Frekuensi Radio (RFID) di Lebuhraya Utara-Selatan kini sudah selesai dan telah mula beroperasi sejak 11 Mac lepas.

Menteri Kerja Raya, Datuk Seri Alexander Nanta Linggi berkata, berdasarkan perancangan asal, kerja-kerja penambahan lorong RFID itu dijadual siap pada pertengahan April ini, namun ia berjaya disiapkan lebih awal.

Lorong tambahan RFID berkenaan adalah di Plaza Tol Setia Alam, Subang, Jalan Duta, Putra Mahkota, Kajang, Kubang Semang, Sungai Besi, Shah Alam, Sungai Buloh, Rawang Selatan dan Jambatan Pulau Pinang.

“Saya diberi jaminan bahawa sistem RFID ini akan sentiasa dipastikan berada dalam keadaan yang terbaik, namun saya juga mengharapkan kerjasama daripada penggguna RFID di lebuh raya PLUS untuk sentiasa menggunakan Lorong RFID atau mod pembayaran yang sama ketika masuk dan keluar dari plaza tol.

“Pada masa yang sama juga pengguna hendaklah memastikan baki eWallet mencukupi sebelum memulakan perjalanan di lebuh raya untuk pengalaman perjalanan yang lebih lancar,” katanya dalam kenyataan yang dimuat naik menerusi Facebook rasmi beliau hari ini.

Beliau turut mengucapkan syabas dan tahniah kepada PLUS Malaysia Berhad (PLUS) kerana berjaya melakukan kerja-kerja berkenaan lebih awal daripada yang dijadualkan sebelum ini.

Pada Januari lalu, Nanta telah mengumumkan penambahan 12 lorong RFID di beberapa plaza tol PLUS bagi mengatasi masalah kesesakan di lorong berkenaan yang telah banyak menimbulkan rungutan dalam kalangan pengguna. – BERNAMA


Piala Dunia: Arab Saudi kejutkan Argentina dengan jaringan 2-1

LUSAIL: Dua gol memukau pada awal separuh masa kedua hasil jaringan Arab Saudi memberi kejutan besar kepada pasukan Argentina yang kecundang dengan kedudukan 2-1 pada perlawanan Piala Dunia FIFA 2022.

Gol itu hasil rembatan Saleh Al-Shehri dan Salem Al-Dawsari dalam perlawanan yang disaksikan kira-kira 88,000 penyokong, di Stadium Lusail, di Doha, lapor Agensi Berita Yonhap .

Argentina memperoleh gol pertama menerusi tendangan penalti oleh Lionel Messi pada minit ke-10 perlawanan.

Arab Saudi dianggap sebagai pasukan bukan pilihan dan sebaik Messi selesai menyempurnakan sepakan penaltinya, ramai seolah-olah sudah menjangka Argentina bakal menguasai perlawanan.

Dalam perlawanan itu menyaksikan tiga jaringan gol Argentina tidak dikira kerana ofsaid termasuk satu hasil rembatan Messi.

Arab Saudi membuka tirai jaringan pada minit ketiga separuh masa kedua menerusi jaringan Saleh Al-Shehri. Lima minit kemudian, Arab Saudi mendahului 2-1 selepas rembatan kaki kanan Salem Al-Dawsari membolosi gawang lawan.

Pada masa tambahan, pemain pertahanan Arab Saudi Abdulelah Al-Amri berjaya menanduk keluar rembatan pemain Argentina.

Kemeriahan Piala Dunia akan diteruskan dengan pasukan Australia dijadual menentang juara bertahan Perancis pada malam Selasa.

Jepun pula akan memulakan aksi Kumpulan E bertemu Jerman pada Rabu diikuti Korea Selatan dalam Kumpulan H menentang Uruguay pada Khamis. – BERNAMA


Pengundi muda masih atas pagar – Pemerhati politik

GEORGE TOWN: Calon Pilihan Raya Umum ke-15 (PRU15) perlu bijak memainkan penjenamaan politik mereka untuk tampil lebih menarik kepada pengundi muda.

Pensyarah Sosiologi Politik, Pusat Pengajian Sains Kemasyarakatan, Universiti Sains Malaysia, Prof Dr Sivamurugan Pandian berkata, kebanyakan pengundi muda ini masih ‘atas pagar’ dalam memilih calon masing-masing.

“Ada kemungkinan untuk mereka memilih tidak keluar mengundi, bagaimanapun, jika seseorang pemimpin yang mempunyai ‘jenamanya’ yang tersendiri yang boleh ‘dijual’ oleh parti dan karakter yang boleh diteladani, pengundi muda ini akan keluar untuk menyokong pemimpin tersebut.

“Ini adalah kerana ejen sosialisasi yang boleh mempengaruhi pengundi muda tersebut adalah pemimpin parti itu sendiri selain keluarga, rakan sebaya, institusi pendidikan, agensi kerajaan dan media,” katanya kepada Bernama baru-baru ini.

Mengikut statistik Suruhanjaya Pilihan Raya (SPR) Malaysia, lebih 68,000 pengundi daripada lebih 1.2 juta pengundi berdaftar di Pulau Pinang sahaja adalah dalam lingkungan umur 18 hingga 20 tahun.

Pada Pilihan Raya Umum ke-14 (PRU14), wakil PH mendominasi kerusi Parlimen Pulau Pinang iaitu daripada keseluruhan 13 kerusi, DAP memenangi tujuh kerusi dan PKR empat manakala BN menerusi UMNO meraih dua kerusi.

Sementara itu, Kishan Deepak Buxani, 25, dari Batu Ferringhi, berharap calon yang bertanding dapat mengetengahkan isu pengangguran  belia dalam kempen politik mereka kerana ia semakin menjadi kebimbangan dalam kalangan anak muda.

“Tidak ramai calon yang bercakap tentang perkara ini dan tiada hala tuju atau dasar bagaimana isu ini akan ditangani sekiranya mana-mana gabungan memenangi pilihan raya. Antara isu mendesak pengundi muda termasuk pekerjaan, gaji dan kos sara hidup,” katanya.

Kishan yang merupakan pelajar tahun akhir Ijazah Sains Politik di Universiti Malaysia Sarawak (UNIMAS), berkata, ramai rakan-rakannya tidak sabar untuk pulang ke kampung halaman untuk mengundi tetapi berhadapan dengan dilema sama ada menggunakan wang untuk tambang perjalanan bagi mengundi atau menggunakan duit itu untuk perbelanjaan makanan bulan depan,” katanya.

Kishan dan tiga rakannya mengasaskan gerakan yang dipanggil #SiswaBalik untuk mendekati belia yang belajar di Sarawak dan mendapati bahawa 76.7 peratus responden berharap untuk pulang ke kawasan pilihan raya mereka tetapi tidak dapat berbuat demikian kerana tambang perjalanan yang mahal.

“Apa yang lebih mengejutkan 49.7 peratus daripada mereka adalah pelajar yang berasal dari Sarawak, oleh itu kami memohon kepada Suruhanjaya Pilihan Raya (SPR) untuk membenarkan undi pos bagi pelajar dan kerajaan disaran bekerjasama dengan syarikat pengangkutan untuk mendapatkan kadar tambang berpatutan untuk pelajar menempah pengangkutan masing-masing,” ujarnya lagi.

Selain itu, seorang pelayan di sebuah kedai makan di Penanti, Muhammad Afiq Syazani, 21, berkata, beliau mahu melihat calon PRU yang bersungguh-sungguh membawa penambahbaikan kepada kehidupan masyarakat di kawasan itu.

Beliau juga berkata, mahu memangkah calon yang boleh menawarkan lebih banyak peluang pekerjaan yang bergaji lebih tinggi kepada penduduk di sini dan menaik taraf infrastruktur di kawasan perkampungan setaraf dengan kawasan bandar.

“Antara perkara yang boleh dilihat adalah dari segi infrastruktur jalan raya. Kebanyakan jalan di dalam kawasan kampung sempit dan sukar untuk diakses. Ini boleh menjadi masalah pada waktu puncak kerana ramai penduduk bekerja di kawasan luar.

“Tambahan pula, jika lebih banyak peluang pekerjaan diwujudkan, maka penduduk tidak perlu keluar jauh untuk mencari rezeki,” katanya.

SPR menetapkan hari pengundian pada 19 November dan pengundian awal pada 15 November. – BERNAMA


Agong adakan Perbincangan Khas Raja-Raja Melayu esok, bincang kemelut pembentukan kerajaan

CYBERJAYA: Yang di-Pertuan Agong, Al-Sultan Abdullah Riayatuddin Al-Mustafa Billah Shah akan mengadakan Perbincangan Khas Raja-Raja Melayu di Istana Negara pada Khamis.

Datuk Pengelola Bijaya Diraja, Datuk Seri Ahmad Fadil Samsuddin berkata, Seri Paduka akan meminta pandangan Raja-Raja mengenai pembentukan Kerajaan Persekutuan dan Perdana Menteri ke-10.

“Perbincangan Khas Raja-Raja Melayu ini adalah bertujuan untuk Seri Paduka Baginda mendapatkan pandangan Duli-duli Yang Maha Mulia Raja-Raja Melayu bagi Baginda membuat keputusan demi kepentingan dan kesejateraan negara dan rakyat.

“Rakyat telahpun membuat keputusan untuk memilih wakil mereka. Maka, terserah kepada wakil rakyat untuk mencari penyelesaian bagi mengundi kemelut yang membelenggu rakyat jelata,” tulisnya dalam kenyataan Istana Negara hari ini.

Justeru, Seri Paduka turut menyeru agar seluruh rakyat dan semua pihak untuk terus beristiqamah dan bertenang sehingga proses untuk membentuk kerajaan baharu selesai.

“Sesungguhnya, masa depan negara tumpahnya darah kita adalah terlalu berharga dan wajar kita rencanakan dengan penuh cermat serta teliti,” katanya.

Author

Diyana Rahip

View all posts

View all posts


GFNY 2023: Beberapa jalan di ibu negara ditutup Ahad ini

KUALA LUMPUR: Beberapa jalan utama di ibu negara akan ditutup dan dilencongkan secara berperingkat pada Ahad ini bagi memberi laluan kepada perlumbaan basikal Grand Fondo New York (GFNY) 2023.

Ketua Polis Kuala Lumpur, Datuk Azmi Abu Kassim berkata, program berkenaan akan bermula di Dataran Merdeka pada 6 pagi dan melalui beberapa jalan sekitar pusat bandar raya Kuala Lumpur serta Selangor dan akan berakhir semula di Dataran Merdeka.

Beliau berkata, antara jalan yang akan ditutup dan dilencongkan ialah Jalan Raja, Jalan Raja Laut, Jalan Sultan Ismail, Jalan Raja Chulan, Jalan Bukit Bintang dan Jalan Tun Razak ke arah Lebuhraya Sultan Iskandar.

“Selain itu, Jalan Kuching ke Jalan Kinabalu, Jalan Maharajalela ke Jalan Loke Yew, Bulatan Billion ke MRR2, MRR2 hingga ke Taman Metropolitan ke sempadan Selangor, Jalan Kuching bermula Bulatan Batu Caves hingga Bulatan Segambut dan Jalan Kuching hingga Bulatan Dato’ Onn dan ke Dataran Merdeka semula.

“Jalan berkenaan akan ditutup dan dilencongkan bermula 6.30 pagi secara berperingkat hingga 9 pagi oleh Jabatan Siasatan dan Penguatkuasaan Trafik (JSPT) Kuala Lumpur,” katanya dalam kenyataan hari ini.

Azmi berkata, ia kemudian akan dibuka semula juga secara berperingkat mulai 9 pagi hingga 11.30 pagi.

“Orang ramai dinasihatkan agar menggunakan perkhidmatan pengangkutan awam atau elakkan melalui jalan yang ditutup dan patuhi arahan anggota polis bertugas bagi memastikan pengurusan lalu lintas berjalan lancar,” katanya.

Beliau berkata, tujuh pegawai kanan dan 103 pegawai rendah polis daripada JSPT akan digerakkan untuk menjalankan penugasan kawalan lalu lintas  sepanjang berlangsungnya program berkenaan.

GFNY 2023 akan bermula pada 6 pagi untuk pendaftaran dan pelepasan seramai 1,200 peserta dari dalam dan luar negara akan dilakukan pada 7 pagi melibatkan dua kategori peringkat profesional dan semiprofesional iaitu 140kilometer (km) dan 70km.  – BERNAMA


Wanita diancam buli siber tahap kritikal- Wanita MIC

KUALA LUMPUR: Ketua Wanita MIC Kebangsaan, Datuk Mohana Muniandy meluahkan kebimbangannya terhadap ancaman buli siber yang kritikal dalam kalangan wanita.

Beliau mengulas kes seorang pempengaruh popular media sosial dalam masyarakat India meninggal dunia ekoran tekanan dipercayai dari buli siber.

Mangsa meninggal dunia ketika dalam perjalanan ke hospital meninggalkan tiga orang anak serta suami itu sebelum ini banyak menyentuh isu-isu masyarakat seperti persekolahan di rumah dan gangguan seksual.

Mendiang mempunyai jumlah pengikut seramai lebih 30,000 tidak disenangi segelintir netizen terutamanya dalam isu-isu sensitif.

Mengulas lanjut, Mohana berkata, sebelum kejadian itu, seorang lagi mangsa pertengahan usia juga telah bertindak sedemikian akibat tekanan emosi dan persekitaran.

“Wanita itu yang memiliki seorang anak perempuan cemerlang berjaya di Universiti AIMST tajaan MIC, sepatutnya ibunya gembira dengan bantuan itu namun kita tidak tahu sehingga kini mengapa beliau bertindak seperti itu sehingga dua-dua anaknya yatim piatu.

“Saya tidak punya statistik terkini pada masa ini tetapi cukuplah jika saya dapat katakan bahawa tragedi terutamanya akibat perbuatan buli siber ini semakin hari semakin kerap.

“Ini sungguh menakutkan kita semua. Wanita MIC sendiri menerima pelbagai aduan berhubung perkara ini.

“Sesuatu perlu dilakukan dan ini perlu dilakukan dengan kadar segera sebenarnya.

“Semakin lama semakin ramai wanita dalam kalangan usia pertengahan bertindak terburu-buru kerana tidak dapat menahan emosi atau tekanan mereka. Kasihan mereka sebenarnya.

“Seperti mana kita sudah mula mengenal pasti tentang isu ini, kita juga perlu mencari jalan penyelesaiannya secepat mungkin, tekanan perasaan dan kemurungan ini akhirnya menyebabkan seseorang membuat keputusan untuk menamatkan sahaja riwayat mereka dalam keadaan menyayat hati,” katanya dalam satu kenyataan.

Kata Mohana lagi, insiden buli siber ini berlaku hampir setiap hari.

“Buka sahaja ruangan komen di hantaran-hantaran tertentu yang menarik perhatian umum, komen jelik pasti akan ditemui dengan mudah.

“Tidak hairan atau mengejutkan sekiranya kes kemurungan atau lebih teruk lagi membahayakan diri dalam kalangan mangsa buli siber semakin kerap dilaporkan sehingga tidak lagi menimbulkan rasa hairan dalam diri masyarakat umum.

“Perbuatan ini mesti kita hentikan, saya tidak menuding jari kepada sesiapa sebaliknya kita perlu melakukan sesuatu bagi menyelamatkan golongan ini terus hanyut dengan emosi yang akhirnya menyebabkan mereka membuat keputusan membunuh diri.

“Selain kerajaan, persekitaran kita, keluarga, sahabat dan kawan sekerja juga perlu mengambil berat jika adanya golongan seperti ini, jangan ambil mudah atau tidak apa kerana walaupun dari segi luarnya kita tidak nampak seperti apa-apa tetapi apabila sesuatu buruk berlaku seperti nasi sudah jadi bubur,” ujarnya.

Dalam pada itu, Wanita MIC aktif dalam menangani isu-isu sedemikian malah telah menyediakan perkhidmatan kaunseling 24 jam seandainya mana-mana individu memerlukan bantuan.

Author

Tun Puteh Wanti

View all posts

View all posts